cyanic-selkie/wikianc huggingface dataset:
ട്രങ്ക് കളി
ട്രങ്ക് കളി സംഘമായാണ് കളിക്കുന്നതെങ്കിലും കളിക്കാരന്റെ ഒറ്റയ്ക്കുള്ള മികവാണ് ട്രങ്ക് കളിയുടെ സവിശേഷത. ഒരു തുണിപ്പന്തോ ഓല പന്തോ അല്ലെങ്കിൽ റബർ ബോളോ അതിന്റെ കൂടെ കുറച്ച് പരന്ന കല്ലുകളാണ് കളിയുപകരണങ്ങൾ. സാധാരണയായി 7 കല്ലുകളാണ് ഉപയോഗിക്കുക. കളിയുടെ കാഠിന്യം വർദ്ധിപ്പിക്കുന്നതിന് കല്ലുകളുടെ എണ്ണം വർദ്ധിപ്പിക്കുകയും പരന്ന കല്ലുകൾക്ക് പകരം അടക്കി വെയ്ക്കാൻ അല്പം ബുദ്ധിമുട്ടുള്ള കല്ലുകൾ, പരന്നതല്ലാത്ത മേൽക്കുര ഓടിന്റെ കക്ഷണങ്ങൾ എല്ലാം ഉപയോഗിക്കും. ഒരു കളിയിൽ എത്ര പേർ പങ്കെടുക്കും എന്നതിനൊന്നും കൃത്യമായ കണക്കുകൾ ഒന്നും ഇല്ല. ആറോ എഴോ പേരൊക്കെയുണ്ടെങ്കിൽ നല്ല രീതിയിൽ കളിക്കാം. കല്ലുകൾ ഒന്നിനുമീതെ ഒന്നായി അട്ടിയിട്ട് വെയ്ക്കും. തിരഞ്ഞെടുത്ത ആൾ നിശ്ചിത ദൂരത്തുനിന്ന് പന്തെറിഞ്ഞ് കല്ലുകൾ വീഴ്ത്തണം. സാധാരണഗതിയിൽ പത്തടി അകലത്തിലായിരിക്കും പന്തെറിയാൻ നിൽക്കുക. പന്തെറിയുമ്പോൾ കല്ല് തട്ടിതെറിപ്പിക്കാതെ പന്ത് നിലത്ത് കുത്തി ഉയരുമ്പോൾ പിടിക്കാനായി ബാക്കിയുള്ളവർ എതിർ വശത്തും വശങ്ങളിലുമായി അണിനിരക്കും. അവർ പന്ത് പിടിച്ചാൽ, പന്തെറിയുന്ന ആൾക്ക് പിന്നീട് എറിയാൻ സാധ്യമല്ല. കളിയിലുള്ള അടുത്ത ആൾ കല്ലെറിഞ്ഞ് വീഴ്ത്താനായി വരും. അപ്പോൾ ആദ്യം പന്തെറിഞ്ഞ ആൾ പന്ത് പിടിക്കാൻ നിൽക്കുന്ന സംഘത്തിനോട് ചേരണം. മൂന്ന് പ്രാവശ്യമോ അഞ്ച് പ്രാവശ്യമോ പന്തെറിഞ്ഞിട്ടും കല്ല് വീഴാതിരിക്കുകയോ എതിരെ നിൽക്കുന്നവർ പന്ത് പിടിക്കാതിരിക്കുകയോ ചെയ്താലും, അടുത്തയാൾ പന്ത് എറിയാനായി വരും. കല്ലിൽ പന്ത് കൊള്ളുന്നതു വരെ ഇങ്ങനെ ഏറ് തുടരും. കല്ല് വീണാൽ കളിയുടെ അടുത്ത ഘട്ടം തുടങ്ങുകയായി. പന്ത് തട്ടി കല്ലുകൾ തെറിച്ചാൽ, തട്ടിയിട്ടയാളാണ് കല്ലുകൾ പഴയ സ്ഥിതിയിൽ അടുക്കിവെയ്‌ക്കേണ്ടത്. ഈ സമയം കല്ലിൽ തട്ടി തെറിച്ച പന്ത് മറ്റുള്ളവർ കൈക്കലാക്കും. കല്ല് അടുക്കിവെയ്ക്കുന്നയാൾക്കു നേരേ മറ്റുള്ളവർ പന്ത് എറിഞ്ഞുകൊള്ളിക്കാൻ ശ്രമിക്കുകയും ചെയ്യും. ഏറിൽ നിന്ന് ഒഴിഞ്ഞു മാറി ഓരോ കല്ലും അടുക്കി പഴയ രീതിയിൽ വെയ്ക്കണം. പന്ത് ശരീരത്തിൽ കൊള്ളാതെ കല്ലുകൾ അടക്കി വെച്ച് ട്രങ്ക് എന്ന് വിളിച്ച് പറയണം. അപ്പോൾ അയാൾക്ക് ഒരു ട്രങ്കായി. ട്രങ്കിൽ ഉപയോഗിച്ചിരുന്ന എല്ലാ കല്ലുകളും അടക്കി വെയ്ക്കാതെ ട്രങ്ക് എന്ന് വിളിച്ച് പറഞ്ഞാലും അയാൾ പുറത്താകും. ട്രങ്ക് അടക്കി വെയ്ക്കുന്നയാളെ പന്ത് കൊണ്ട് എറിഞ്ഞ് കൊള്ളിക്കാൻ ശ്രമിക്കുമ്പോൾ അടക്കി വെച്ച് കൊണ്ടിരിക്കുന്ന കല്ലുകളിൽ പന്ത് തട്ടി കല്ലുകൾ വീണാലും അടക്കി വെയ്ക്കാൻ ശ്രമിക്കുന്ന ആൾക്ക് ഒരു ട്രങ്കായി എന്ന് കണക്കാക്കും. ഏതെങ്കിലും കാരണത്താൽ, അയാൾ പുറത്താകുന്നത് വരെ അയാൾക്ക് പന്തെറിയാനും കല്ലുകൾ അടക്കി വെയ്ക്കാനുള്ള അവസരം ലഭിക്കും. കല്ലുകൾ അടക്കി വെയ്ക്കുന്ന ആളുടെ ശരീരത്തിൽ പന്ത് കൊണ്ടാൽ അയാൾ പുറത്താകുകയും അടുത്തയാൾക്ക് കല്ലുകൾ എറിഞ്ഞ് വീഴ്ത്താനുള്ള അവസരം ലഭിക്കും. ആദ്യം എറിഞ്ഞ ആൾ പന്ത് പിടിക്കാൻ നിൽക്കുന്ന സംഘത്തിൽ ചേരും. ഈ കളി ഇങ്ങനെ തുടർന്ന് കൊണ്ടേയിരിക്കും. കൂടുതൽ ട്രങ്ക് ലഭിക്കുന്നയാളാണ് വിജയി. സംഘമായി
ഈ കളി തന്നെ രണ്ട് സംഘമായും കളിക്കാം. കൂടുതൽ കളിക്കാർ എത്തുകയാണെങ്കിൽ രണ്ട് ടീമായി നിശ്ചിത എണ്ണം കളിക്കാരെ എടുത്ത് കളിക്കാം. ഉദാഹരണത്തിന് കളിക്കാൻ പത്ത് പേർ എത്തുകയാണെങ്കിൽ 5 പേരുള്ള രണ്ട് സംഘമായി തിരിഞ്ഞ് കളിക്കാം. ആദ്യം ഒരു സംഘത്തിൽ നിന്ന് ഒരാൾ പന്തെറിയാൻ വരും അപ്പോൾ ആ ടീമിലുള്ള മറ്റുള്ളവർ അടക്കി വെച്ച കല്ലിന് ചുറ്റും അല്പം അകലെയായി നിൽക്കും. രണ്ടാമത്തെ ടീമിലെ എല്ലാവരും പന്ത് പിടിക്കാൻ നിൽക്കും. കല്ലെറിഞ്ഞ് വീഴ്ത്തിയാൽ ആദ്യ ടീമിലെ എല്ലാവരും കല്ല് അടുക്കി വെയ്ക്കാൻ ശ്രമിക്കും. പന്ത് പിടിക്കാൻ നിൽക്കുന്നവർ എല്ലാവരും എതിർടീമിലെ ആരെയെങ്കിലും എറിഞ്ഞ് കൊളിക്കാൻ ശ്രമിച്ചുകൊണ്ടിരിക്കും. പന്തെറിഞ്ഞ ആൾ പുറത്തായാൽ, രണ്ടാമത്തെ സംഘത്തിലെ ഒരാൾ പന്തെറിയാൻ വരും. അപ്പോൾ ആദ്യ സംഘത്തിലെ എല്ലാവരും പന്ത് പിടിക്കാൻ നിൽക്കും. ഇത് തുടർന്ന് രണ്ട് സംഘത്തിലേയും എല്ലാവരും പന്തെറിഞ്ഞ് പുറത്താകുന്നത് വരെ കളി തുടരും.
അവലംബം
വർഗ്ഗം:കേരളത്തിലെ നാടൻകളികൾ
വെളിയനാട് ഗ്രാമപഞ്ചായത്ത്
ആലപ്പുഴ ജില്ലയിലെ കുട്ടനാട് താലൂക്ക് പരിധിയിൽ വരുന്ന പഞ്ചായത്താണ് 19.41 ച.കി.മീറ്റർ വിസ്തൃതിയുള്ള വെളിയനാട് ഗ്രാമപഞ്ചായത്ത്. ഈ ഗ്രാമപഞ്ചായത്ത് 1953 ജൂലൈ 18-ന് നിലവിൽ വന്നു.
അവലംബം
വിഭാഗം: ആലപ്പുഴ ജില്ലയിലെ ഗ്രാമപഞ്ചായത്തുകൾ
സൈലന്റ് വാലി പിലിഗിരിയൻ
കേരളതദ്ദേശവാസിയായ ഒരു പിലിഗിരിയൻ തവളയാണ് സൈലന്റ് വാലി പിലിഗിരിയൻ അഥവാ '''Thampi's Torrent Frog (Silent Valley Dancing Frog). ''' . ഐ യു സി എൻ പട്ടികപ്രകാരമുള്ള പരിപാലന സ്ഥിതി വസ്തുതകൾ അപര്യാപ്തമായ സ്പീഷിസുകൾ എന്നാണ്. എസ്.ഡി. ബിജു, സുശീൽ ദുട്ട, റോബർട്ട് ലിങ്കർ, എം.എസ്. രവിചന്ദ്രൻ എന്നിവർ ചേർന്നാണ് കണ്ടത്തിയത്. നനവാർന്ന ഉയരം കുറഞ്ഞ പ്രദേശത്തുള്ള കാടുകളിലും നദികളിലും കണ്ടുവരുന്നു.
പുറത്തേക്കുള്ള കണ്ണികൾ
വർഗ്ഗം:പശ്ചിമഘട്ടതദ്ദേശവാസിയായ ജീവികൾ വർഗ്ഗം:ഇന്ത്യയിലെ തവളകൾ
പാട്യാല സൽവാർ
പട്ട്യൻ വാലീ സൽവാർ എന്നും അറിയപ്പെടുന്ന പട്ട്യാല സൽവാർ പഞ്ചാബിൽ നിന്നും ഉദ്ഭവിച്ച, സ്ത്രീകൾ ധരിക്കുന്ന ഒരു തരം പാന്റ് ആണ്. പഴയ പട്ട്യാല രാജ്യത്തെ രാജാക്കന്മാരുടെ ഔദ്യാഗിക വേഷത്തിന്റെ ഭാഗമായിരുന്നു ഇത്. പഠാനി സ്യൂട്ടുമായി ഇതിന് അടുത്ത ബന്ധമുണ്ട്.
References
വർഗ്ഗം:ഇന്ത്യൻ വസ്ത്രങ്ങൾ വർഗ്ഗം:പഞ്ചാബി വസ്ത്രങ്ങൾ വർഗ്ഗം:പഞ്ചാബി വസ്ത്രധാരണം വർഗ്ഗം:പട്ട്യാല
ഡോ. രാജേന്ദ്ര പ്രസാദ് ഗവൺമെൻ്റ് മെഡിക്കൽ കോളേജ്
ഹിമാചൽ പ്രദേശിലെ കാൻഗ്ര ജില്ലയിൽ സ്ഥിതി ചെയ്യുന്ന ഒരു സർക്കാർ മെഡിക്കൽ കോളേജും ആശുപത്രിയുമാണ് '''ഡോ. രാജേന്ദ്ര പ്രസാദ് സർക്കാർ മെഡിക്കൽ കോളേജ് (DRPGMC).'''
ചരിത്രം
1952 ഒക്ടോബർ 28 ന് പഞ്ചാബ് ഗവർണറായിരുന്ന ശ്രീ ചന്ദുലാൽ ത്രിവേദി ഒരു മനുഷ്യസ്‌നേഹിയായ റായ് ബഹദൂർ ജോധാമാൽ കുത്തിയാലയ്ക്ക് വേണ്ടി ഒരു ടിബി സാനിറ്റോറിയത്തിന്റെ തറക്കല്ലിട്ടത് മുതൽ ആശുപത്രിയുടെ ചരിത്രം ആരംഭിക്കുന്നു. 1958 മെയ് 21 ന് ഇന്ത്യയുടെ ആദ്യ രാഷ്ട്രപതി ഡോ.രാജേന്ദ്ര പ്രസാദ് ആണ് ടിബി സാനിറ്റോറിയം ഉദ്ഘാടനം ചെയ്തത്. 200 കിടക്കകളുള്ള ആശുപത്രിയാണ് കാൻഗ്ര നിവാസികൾക്ക് റായ് ബഹാദൂർ സമ്മാനിച്ചത്. 23 ഒക്ടോബർ 1996 ന് ആശുപത്രിക്ക് തറക്കല്ലിട്ടത് അന്നത്തെ മുഖ്യമന്ത്രി ശ്രീ. വീർഭദ്ര സിംഗ് ആണ്. 1997 ഫെബ്രുവരി 25 ന് ധർമ്മശാലയിൽ ആശുപത്രി സൗകര്യത്തോടെ ടിബി സാനിറ്റോറിയം മെഡിക്കൽ കോളേജായി മാറ്റി. 2008 ഒക്ടോബർ 3-ന് മുഖ്യമന്ത്രി പുതിയ ആശുപത്രി പൊതുജനങ്ങൾക്കായി സമർപ്പിച്ചു. കോളേജ് 2005 ഫെബ്രുവരി 24-ന് മെഡിക്കൽ കൗൺസിൽ ഓഫ് ഇന്ത്യ (എംസിഐ) താൽക്കാലികമായി അംഗീകരിക്കുകയും 2010 ൽ സ്ഥിരമായ അംഗീകാരം നേടുകയും ചെയ്തു.
അവലംബം
വർഗ്ഗം:Coordinates on Wikidata വർഗ്ഗം:ഹിമാചൽ പ്രദേശിലെ മെഡിക്കൽ കോളേജുകൾ
കലേസർ ദേശീയോദ്യാനം
ഹരിയാനയിലെ യമുനനഗർ ജില്ലയിൽ സ്ഥിതി ചെയ്യുന്ന ഒരു ദേശീയോദ്യാനമാണ് കലേസർ ദേശീയോദ്യാനം. ചണ്ഡിഗഡിൽ നിന്നും 150 കിലോമീറ്റർ വടക്ക് കിഴക്കായാണ് കലേസർ ദേശീയോദ്യാനം നിലകൊള്ളുന്നത്. ഹരിയാനയിലെ ശ്രദ്ധേയമായ പക്ഷിനിരീക്ഷണകേന്ദ്രങ്ങളിലൊന്നായ കലേസറിൽ പുള്ളിപ്പുലികളെയും ധാരാളമായി കണ്ടുവരുന്നു. . ശിവാലിക് മലനിരകളിൽ 11,000 ഏക്കർ വിസ്തൃതിയിൽ പരന്നുകിടക്കുന്ന സാൽ വനപ്രദേശം ആണിത്. 2003 ലാണ് ഈ പ്രദേശത്തിന് ദേശീയോദ്യാന പദവി ലഭിക്കുന്നത്.
ജൈവവൈവിധ്യം
പുള്ളിപ്പുലികളെ ധാരാളമായി കണ്ടുവരുന്ന കലെസർ ദേശീയോദ്യാനത്തിൽ പൂച്ചപ്പുലി, ആന, ചുവന്ന കാട്ടുകോഴി, മുള്ളൻ പന്നി, റീസസ് കുരങ്ങ്, പുള്ളിമാൻ എന്നീ മൃഗങ്ങളും കാണപ്പെടുന്നു. സാൽ മരങ്ങൾ കൂടാതെ കരീരം, ശീഷം, മഴുക്കാഞ്ഞിരം തുടങ്ങിയ വൃക്ഷങ്ങളും ഇവിടെ ധാരാളമായി വളരുന്നു.
അവലംബം
വർഗ്ഗം:ഹരിയാണയിലെ ദേശീയോദ്യാനങ്ങൾ
മേരി കൊറെല്ലി
മെരി കൊറെല്ലി (/kɔːˈrɛli/; ജീവിതകാലം: 1 മെയ് 1855 – 21 ഏപ്രിൽ 1924) ഒരു ബ്രിട്ടീഷ് നോവലിസ്റ്റായിരുന്നു.1886 ൽ പ്രസിദ്ധീകരിക്കപ്പെട്ട അവരുടെ ആദ്യനോവൽ അക്കാലഘട്ടത്തിലെ ഒരു വലിയ വിജയമായിരുന്നു. സമകാലികരായ പ്രശസ്ത എഴുത്തുകാരായ ആർതർ കോനൻ ഡോയൽ, എച്ച്. ജി. വെൽസ്, റുഡ്യാർഡ് കിപ്ലിംഗ് എന്നിവരുടെ കൃതികളുടെ സംയുക്തവിൽപ്പനേയേക്കാൾ കൂടുതൽ മേരി കൊറെല്ലിയുടെ കൃതികൾ അക്കാലത്ത് വിറ്റഴിക്കപ്പെട്ടിരുന്നു.
കാരെൻ യുളെൻബെക്ക്
ആബെൽ പ്രൈസ്‍ കരസ്ഥമാക്കിയ ആദ്യ വനിതയാണ് കാരെൻ യുളെൻബെക്ക് (ജനനം. ആഗസ്റ്റ് 24, 1942). അമേരിക്കയിലെ ടെക്സാസ് സർവകലാശാലയിലെ പ്രൊഫസറാണ് കാരെൻ യുളെൻബെക്ക്. 76 വയസ്സുകാരിയായ യുളെൻബെക്ക് പാർഷ്യൽ ഡിഫെറൻഷ്യൽ ഇക്വേഷൻസ്‍ മേഖലയിലാണ് മികവ് തെളിയിച്ചിട്ടുള്ളത്. പക്ഷേ, അവരുടെ സംഭാവനകൾ ഫിസിക്സ്, ജോമെട്രി, ക്വാണ്ടം തീയറി മേഖലകളിലും ഉപയോഗപ്പെട്ടിട്ടുണ്ട്.
മേരി കൊറെല്ലി
ജീവിതരേഖ
മാക്കേ തൻറെ ജീവിതം ഒരു സംഗീതജ്ഞയെന്ന നിലയിലാണ് തുടങ്ങിയത്. മേരി കൊറെല്ലി എന്ന പേരിലാണ് അക്കാലത്ത് അറിയപ്പെട്ടിരുന്നത്. ആത്യന്തികമായി അവർ എഴുത്തിലേയ്ക്കു തിരിയുകയും 1886 ൽ തൻറെ ആദ്യ നോവൽ “എ റൊമാൻസ് ഓഫ് ടു വേൾഡ്സ്” എന്ന പേരിൽ പ്രസിദ്ധീകിരിക്കുകയും ചെയ്തു. അക്കാലഘട്ടത്തിൽ ഏറ്റവും കൂടതൽ ഫിക്ഷൻ നോവലുകൾ വായിക്കപ്പെട്ട ഗ്രന്ഥകാരി മേരി മാക്കേയായിരുന്നു. അവരുടെ സാഹിത്യസൃഷ്ടികൾ വിൻസ്റ്റൺ ചർച്ചിൽ, റാൻഡോൾഫ് ചർച്ചിൽ, ബ്രിട്ടീഷ് രാജകുടുംബത്തിലെ അംഗങ്ങൾ എന്നിവർ ശേഖരിച്ചിക്കുകയും വിതരണം ചെയ്യപ്പെടുകയും ചെയ്തിരുന്നു. അവരുടെ അതിഭാവുകത്വം കലർന്ന സാഹിത്യസൃഷ്ടികൾ സാഹിത്യലോകത്തുനിന്ന് വളരെയധികം വിമർശനങ്ങൾ നേരിട്ടു.
കാരെൻ യുളെൻബെക്ക്
മിഷിഗൺ യൂണിവേഴ്സിറ്റിയിൽ നിന്നും 1964-ൽ യൂലെൻബെക്ക് അവർ ബി.എ. ബിരുദം നേടി. ന്യൂയോർക്ക് യൂണിവേഴ്സിറ്റിയിലെ കൊറന്റ് ഇൻസ്റ്റിറ്റ്യൂട്ട് ഓഫ് മാത്തമറ്റിക്കൽ സയൻസിൽ ബിരുദാനന്തരബിരുദ പഠനം നടത്തി. 1965 ൽ ജിയോഫിസിസിസ്റ്റ് ഓൾക്കെ സി. ഉലെൻബെക്കിനെ (ഭൗതികശാസ്ത്രജ്ഞനായ ജോർജ്ജ് ഉലെൻബെക്കിന്റെ മകൻ) വിവാഹം കഴിച്ചു. ഭർത്താവ് ഓൾക്കെ, ഹാർവാർഡിൽ എത്തിയപ്പോൾ അവർ അദ്ദേഹത്തോടൊപ്പം ബ്രാൻഡീസ് സർവകലാശാലയിൽ പഠനം ആരംഭിച്ചു. അവിടെ നിന്ന് എം.എ. (1966) ബിരുദവും റിച്ചാർഡ് പാലൈസിന്റെ മേൽനോട്ടത്തിൽ പി.എച്ച്.ഡി. ഗവേഷണ ബിരുദവും (1968) നേടി. "ദ കൽക്കുലസ് ഓഫ് വേരിയേഷൻസ് ആൻഡ് ഗ്ലോബൽ അനാലിസിസ്" എന്ന മേഖലയിലായിരുന്നു ഡോക്ടറൽ പ്രബന്ധം.
മസാച്ചുസെറ്റ്സ് ഇൻസ്റ്റിറ്റ്യൂട്ട് ഓഫ് ടെക്നോളജി, യൂണിവേഴ്സിറ്റി ഓഫ് കാലിഫോർണിയ, ബെർക്ക്ലി എന്നിവിടങ്ങളിലെ താൽക്കാലികജോലികൾക്ക് ശേഷം, 1971 ൽ അവർ യൂണിവേഴ്സിറ്റി ഓഫ് ഇല്ലിണാസോയിലെ അർബാനാ-ചാംപൈനിൽ ഒരു ഫാക്കൽറ്റി പദവിയിൽ ചേർന്നു. എന്നാൽ, അർബനായിലെ ജോലി ഇഷ്ടപ്പെടാതായതിനെത്തുടർന്ന് 1976-ൽ ഇല്ലിനോയി സർവകലാശാലയിലേക്ക് മാറി. 1983 ൽ വീണ്ടും ചിക്കാഗോ സർവകലാശാലയിലേക്കും, 1988 ൽ ഓസ്റ്റിനിലെ യൂണിവേഴ്സിറ്റി ഓഫ് ടെക്സാസിലേക്കും മാറി. നിലവിൽ ഓസ്റ്റിനിലെ ടെക്സാസ് സർവകലാശാലയിൽ പ്രൊഫസർ എമെരിറ്റസ് ആണ് ഉഹ്ലെൻബെക്ക്.
മേരി കൊറെല്ലി
ജീവിതരേഖ
കൊറെല്ലി തൻറെ അവസാന നാളുകൾ സ്ട്രാറ്റ്ഫോർഡ്-അപ്പൺ-അവോണിലാണ് ചിലവഴിച്ചത്. മാർക്ട്വയിൻ തൻറെ ആത്മകഥയിൽ  നേരത്തെ താൻ ആഴത്തിൽ വെറുത്തിരുന്നതും വളരെയധികം അഭിപ്രായവ്യത്യാസങ്ങളുണ്ടായിരുന്നതുമായ വ്യക്തിത്വമായിരുന്നു കൊറെല്ലിയുടേതെന്ന് വ്യക്തമാക്കുകുയും എന്നാൽ ഒരിക്കൽ സ്ട്രാറ്റ്ഫോർഡിൽ അവരെ സന്ദർശിക്കവേ തൻറ അവരോടുള്ള മനോഭാവം പൂർണ്ണമായി തിരുത്തേണ്ടിവന്നുവെന്നും സമർത്ഥിക്കുന്നു. അവർ സ്ട്രാറ്റ്ഫോർഡിൽവച്ച് അന്തരിക്കുകയും അവിടെ എവെഷാം സെമിത്തേരിയിൽ മറവുചെയ്യപ്പെടുകയും ചെയ്തു. അവരുടെ വസതിയായ മാസൺ ക്രോഫ്റ്റ്, ചർച്ച് സ്ട്രീറ്റിൽ ഇപ്പോഴും നിലനിൽക്കുകയും അത് ഷേക്സ്പീയർ ഇൻസ്റ്റിറ്റ്യൂട്ട് ആയി ഉപയോഗിച്ചുവരുകയും ചെയ്യുന്നു.
കാരെൻ യുളെൻബെക്ക്
ഗവേഷണം
ജോമെട്രിക് വിശകലനം (geometric analysis)എന്ന ഗണിത മേഖലയിൽ സുപ്രധാന സംഭാവനകൾ നൽകി. ടോപ്പോളജിക്കൽ ക്വാണ്ടം ഫീൽഡ് സിദ്ധാന്തം, ഇന്റഗ്രബിൾ സിസ്റ്റം എന്നീ മേഖലകളിലും സംഭാവന നൽകിയിട്ടുണ്ട്.
മേരി കൊറെല്ലി
അവലംബം
വർഗ്ഗം:1855-ൽ ജനിച്ചവർ വർഗ്ഗം:1924-ൽ മരിച്ചവർ വർഗ്ഗം:വിക്ടോറിയൻ നോവലിസ്റ്റുകൾ വർഗ്ഗം:വിക്ടോറിയൻ കാലഘട്ടത്തിലെ സ്ത്രീകൾ
കാരെൻ യുളെൻബെക്ക്
യാങ്-മിൽസ് സമവാക്യങ്ങൾ'
1950-കളിൽ ചൈനീസ് വംശജനായ ചെങ്-നിങ് യാങ് എന്ന അമേരിക്കൻ ഗവേഷകനും റോബർട്ട് മിൽസും ചേർന്ന് സൃഷ്ടിച്ചതാണ് യാങ്-മിൽസ് സമവാക്യങ്ങൾ. മാക്‌സ്‌വെൽ രൂപംനൽകിയ ഇലക്ട്രോമാഗ്നറ്റിക് സമവാക്യങ്ങൾക്ക് സമാനമായി, 'യാങ്-മിൽസ് സമവാക്യങ്ങൾ' (Yang-Mills equations) ആണ് ഗേയ്ജ് തിയറിയുടെ നട്ടെല്ല്. പ്രപഞ്ചത്തിലെ ബലങ്ങൾ മൗലികതലത്തിൽ എങ്ങനെ പ്രവർത്തിക്കുന്നു എന്നത് സംബന്ധിച്ച എല്ലാ കാര്യങ്ങൾക്കും അടിസ്ഥാനം ഈ സമവാക്യങ്ങളാണ്. യാങ്-മിൽസ് സമവാക്യങ്ങളെ, മറ്റുള്ളവരിൽ നിന്ന് വ്യത്യസ്തമായ ഒരു കാഴ്ചപ്പാടിലൂടെയാണ് യൂലിൻബക് സമീപിച്ചത്. അവയെക്കുറിച്ച് എളുപ്പത്തിൽ പഠിക്കാൻ കഴിയുന്ന ഒരു പുതിയ 'കോഓർഡിനേറ്റ് സംവിധാനം' (coordinate system) അവർ രൂപപ്പെടുത്തി. അതുവഴി കണികാശാസ്ത്രം, സ്ട്രിങ് തിയറി, സാമാന്യ ആപേക്ഷികതാ സിദ്ധാന്തം തുടങ്ങിയ പഠനമേഖലകളുടെ ആധുനിക ഗണിതഭാഷ അവർ സൃഷ്ടിച്ചു.
അവലംബം
വർഗ്ഗം:അമേരിക്കൻ ഗണിതശാസ്ത്രജ്ഞർ വർഗ്ഗം:ആബേൽ പുരസ്കാര ജേതാക്കൾ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1942-ൽ ജനിച്ചവർ വർഗ്ഗം:ഓഗസ്റ്റ് 24-ന് ജനിച്ചവർ
മാവീരൻ (2023 സിനിമ)
മാവീരൻ 2023-ൽ പുറത്തിറങ്ങിയ ഒരു ഇന്ത്യൻ തമിഴ്-ഭാഷാ പൊളിറ്റിക്കൽ ഫാന്റസി ആക്ഷൻ ചിത്രമാണ് മഡോൺ അശ്വിൻ എഴുതി സംവിധാനം ചെയ്ത് അരുൺ വിശ്വ നിർമ്മിച്ചത്. ശിവകാർത്തികേയൻ, അദിതി ശങ്കർ എന്നിവർ പ്രധാന കഥാപാത്രങ്ങളെ അവതരിപ്പിക്കുന്ന ചിത്രത്തിൽ സരിത, മിഷ്‌കിൻ, യോഗി ബാബു, സുനിൽ എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. ജയക്കൊടി എന്ന അഴിമതിക്കാരനായ രാഷ്ട്രീയക്കാരനെ നേരിടാൻ നിർബന്ധിതനാകുന്ന സത്യ എന്ന കോമിക് ബുക്ക് ആർട്ടിസ്റ്റിനെ ചുറ്റിപ്പറ്റിയാണ് സിനിമ.
മാവീരൻ 2023 ഓഗസ്റ്റ് 11 ന് റിലീസ് ചെയ്യാൻ തീരുമാനിച്ചിരുന്നു, എന്നാൽ 2023 ജൂലൈ 14 ന് റിലീസ് ചെയ്യപ്പെടുകയും നിരൂപകരിൽ നിന്ന് നല്ല അവലോകനങ്ങൾ ലഭിക്കുകയും ചെയ്തു, അവിടെ അത് വാണിജ്യ വിജയമായി.
എ റ്റെയിൽ ഒഫ് ടു സിറ്റീസ്
പുറത്തേക്കുള്ള കണ്ണികൾ
വർഗ്ഗം:ഇംഗ്ലീഷ് നോവലുകൾ വർഗ്ഗം:വിക്ടോറിയൻ നോവലുകൾ വർഗ്ഗം:ചലച്ചിത്രമാക്കപ്പെട്ട നോവലുകൾ
എതിരെഴുത്തുകൾ : ഭാവുകത്വത്തിന്റെ ഭൂമിശാസ്ത്രം
2014 ലെ കേരള സാഹിത്യ അക്കാദമി കുറ്റിപ്പുഴ എൻഡോവ്മെന്റ് അവാർഡ്  നേടിയ ഗ്രന്ഥമാണ്എതിരെഴുത്തുകൾ : ഭാവുകത്വത്തിന്റെ ഭൂമിശാസ്ത്രം.
അവലംബം
വർഗ്ഗം:കേരള സാഹിത്യ അക്കാദമി എൻഡോവ്മെന്റ് പുരസ്കാരം ലഭിച്ചവർ
ടോക്സിക്കോളജി
വലത്ത്‌|ലഘുചിത്രം|255x255ബിന്ദു| ഒരു ലാബിൽ ജോലി ചെയ്യുന്ന ഒരു ടോക്സിക്കോളജിസ്റ്റ് ([[അമേരിക്കൻ ഐക്യനാടുകൾ|യുണൈറ്റഡ് സ്റ്റേറ്റ്സ്, 2008)]] രാസ പദാർത്ഥങ്ങളുടെ ജീവികൾക്കുമേലുള്ള പ്രതികൂല ഫലങ്ങളെക്കുറിച്ച് പഠിക്കുന്ന ജീവശാസ്ത്രം, രസതന്ത്രം, ഫാർമക്കോളജി, വൈദ്യശാസ്ത്രം എന്നിവയുമായി ഓവർലാപ്പ് ചെയ്യുന്ന ശാസ്ത്ര ശാഖയാണ് ടോക്സിക്കോളജി. വിഷാംശമുള്ള പദാർഥങ്ങൾ ജീവികളുടെ ശരീരത്തെ ബാധിക്കുന്നത് തിരിച്ചറിഞ്ഞ് ചികിത്സിക്കുന്നതും ഇതിൽ ഉൾപ്പെടുന്നു. ടോക്സിക്കോളജിയിൽ, ഒരു പദാർഥത്തിന്റെ ഡോസും ഒരു ജീവിയിൽ അതിന്റെ ഫലങ്ങളും തമ്മിലുള്ള ബന്ധത്തിന് ഉയർന്ന പ്രാധാന്യമുണ്ട്. രാസ വിഷാംശത്തെ സ്വാധീനിക്കുന്ന ഘടകങ്ങളിൽ അളവ്, എക്സ്പോഷറിന്റെ ദൈർഘ്യം, എക്സ്പോഷർ റൂട്ട്, സ്പീഷീസ്, പ്രായം, ലിംഗം, പരിസ്ഥിതി എന്നിവ ഉൾപ്പെടുന്നു. ശരീരത്തെ ബാധിക്കുന്ന വിഷാംശം കൈകാര്യം ചെയ്യുന്നതിൽ വിദഗ്ധരാണ് ടോക്സിക്കോളജിസ്റ്റുകൾ. ട്യൂമർ കോശങ്ങളെ കൊല്ലുന്നതിനുള്ള മരുന്നുകളായി ചില വിഷവസ്തുക്കളെ ഉപയോഗിക്കാമെന്നതിനാൽ ടോക്സിക്കോളജി നിലവിൽ കാൻസർ ഗവേഷണ മേഖലയിലേക്കും സംഭാവന നൽകുന്നു. രക്താർബുദ ചികിത്സയിൽ പരീക്ഷിച്ച റൈബോസോം-ഇനാക്റ്റിവേറ്റിങ്ങ് പ്രോട്ടീനുകളാണ് ഇതിന്റെ ഒരു പ്രധാന ഉദാഹരണം.
ചരിത്രം
ഇടത്ത്‌|ലഘുചിത്രം| മാത്യു ഓർഫിലയുടെ [[ലിത്തോഗ്രാഫി|ലിത്തോഗ്രാഫ്]] റോമൻ ചക്രവർത്തിയായ നീറോയുടെ കൊട്ടാരത്തിലെ ഗ്രീക്ക് വൈദ്യനായ ഡയോസ്‌കോറൈഡ്സ് സസ്യങ്ങളെ അവയുടെ വിഷവും ചികിത്സാ ഫലവും അനുസരിച്ച് തരംതിരിക്കാനുള്ള ആദ്യ ശ്രമം നടത്തി. ഒൻപതാം നൂറ്റാണ്ടിലോ പത്താം നൂറ്റാണ്ടിലോ ഇബ്നു വഹ്ഷ്യ വിഷങ്ങളെക്കുറിച്ചുള്ള പുസ്തകം "ബുക്ക് ഓൺ പോയിസൺസ്" എഴുതി. 1360 ൽ ഖഗേന്ദ്ര മണി ദർപ്പണയാണ് ഇത് പിന്തുടർന്നു.
പാരാസെൽസസ് എന്ന പേരിൽ അറിയപ്പെടുന്ന തിയോഫ്രാസ്റ്റസ് ഫിലിപ്പസ് അറോലിയസ് ബോംബസ്റ്റസ് വോൺ ഹോഹൻഹൈം (1493–1541) ടോക്സിക്കോളജിയുടെ "പിതാവ്" ആയി കണക്കാക്കപ്പെടുന്നു. അദ്ദേഹത്തിന്റെ പഠനങ്ങൾ ഒന്നാം നൂറ്റാണ്ടിലെ ഒരു റോമൻ വൈദ്യൻ സെൽസസിന്റെ സൃഷ്ടിക്ക് മുകളിലോ അതിനപ്പുറമോ ആണെന്ന് വിശ്വസിക്കപ്പെടുന്നു. "എല്ലാം വിഷമാണ്, വിഷമല്ലാത്തതായി ഒന്നും തന്നെയില്ല; അളവാണ് ഒരു വസ്തുവിനെ വിഷമല്ലാത്തതാക്കുന്നത്" എന്ന പരാമർശം അദ്ദേഹത്തിന്റേതാണ്. ഇത് ചുരുക്കി "മാത്രയാണ് എന്തിനെയും വിഷമാക്കുന്നത്" എന്ന് പറയുന്നു.
മാത്യു ഓർഫിലയെ ടോക്സിക്കോളജിയുടെ ആധുനിക പിതാവായി കണക്കാക്കുന്നു. 1813 ൽ, അദ്ദേഹം തന്റെ ടോക്സിക്കോളജി ജെനെറേൽ എന്നും അറിയപ്പെടുന്ന ട്രെയ്റ്റെ ഡെസ് പോയിസണസിൽ ഈ വിഷയത്തിന് ആദ്യത്തെ ഔപചാരിക ചികിത്സ പരാമർശിച്ചു.
1850-ൽ ജീൻ സ്റ്റാസ് മനുഷ്യകോശങ്ങളിൽ നിന്ന് സസ്യ വിഷങ്ങളെ വിജയകരമായി വേർതിരിച്ച ആദ്യത്തെ വ്യക്തിയായി. ബൊകാർമ കൊലപാതകക്കേസിൽ നിക്കോട്ടിൻ ഒരു വിഷമായി തിരിച്ചറിയുന്നതിന് ഇത് അദ്ദേഹത്തെ അനുവദിക്കുകയും ബെൽജിയൻ കൌണ്ട് ഹിപ്പോലൈറ്റ് വിസാർട്ട് ഡി ബോകാർമിനെ സഹോദരനെ കൊന്ന കുറ്റത്തിന് ശിക്ഷ നൽകാൻ ആവശ്യമായ തെളിവുകൾ ഇത് നൽകുകയും ചെയ്തു.
അടിസ്ഥാന തത്വങ്ങൾ
ഒരു വസ്തുവിന്റെ പ്രതികൂല ഫലങ്ങൾ തിരിച്ചറിയുക എന്നതാണ് വിഷാംശം വിലയിരുത്തലിന്റെ ലക്ഷ്യം. പ്രതികൂല ഫലങ്ങൾ രണ്ട് പ്രധാന ഘടകങ്ങളെ ആശ്രയിച്ചിരിക്കുന്നു: i) എക്സ്പോഷറിന്റെ വഴികൾ (വായിലൂടെ (ഓറൽ), ശ്വസനം അല്ലെങ്കിൽ ചർമ്മം വഴി), ii) ഡോസ് (എക്സ്പോഷറിന്റെ ദൈർഘ്യവും അളവും). ഡോസ് പര്യവേക്ഷണം ചെയ്യുന്നതിന്, അക്യൂട്ട് ക്രോണിക് മോഡലുകളിൽ വസ്തുക്കൾ പരിശോധിക്കുന്നു. സാധാരണയായി, ഒരു വസ്തു കാൻസറിന് കാരണമാകുമോ എന്ന് നിർണ്ണയിക്കുന്നതിനും മറ്റ് തരത്തിലുള്ള വിഷാംശം പരിശോധിക്കുന്നതിനും വ്യത്യസ്ത സെറ്റ് പരീക്ഷണങ്ങൾ നടത്തുന്നു.
പരീക്ഷണ രീതികൾ
ഇൻ വിവോ (മുഴുവൻ മൃഗത്തെയും ഉപയോഗിച്ച്) അല്ലെങ്കിൽ ഇൻ വിട്രോ (ഒറ്റപ്പെട്ട കോശങ്ങളിലോ ടിഷ്യൂകളിലോ നടത്തുന്ന പരിശോധന), അല്ലെങ്കിൽ ഇൻ സിലിക്കോ (കമ്പ്യൂട്ടർ സിമുലേഷനിൽ) എന്നീ രീതികളിൽ വിഷ പരീക്ഷണങ്ങൾ നടത്താം.
മനുഷ്യേതര മൃഗങ്ങൾ
ടോക്സിക്കോളജിയിൽ വിഷാംശ പരീക്ഷണം സാധാരണയായി നടത്തുന്നത് മനുഷ്യേതര മൃഗങ്ങളിലാണ്. ചെറിയ സസ്തനികളെ മാറ്റിസ്ഥാപിക്കാൻ കഴിയുന്ന ഗാലേരിയ മെലോനെല്ല , ലോവർ ഓർഡർ കശേരുക്കളിൽ ടോക്സിക്കോളജി പഠിക്കാൻ അനുവദിക്കുന്ന സീബ്രാഫിഷ് എന്നിവയാണ് മാതൃകാ ജീവികളുടെ ഉദാഹരണങ്ങൾ. 2014 ലെ കണക്കനുസരിച്ച്, അത്തരം മൃഗ പരിശോധന ഒരു ജീവജാലത്തിൽ ലഹരിവസ്തുക്കൾ എങ്ങനെ പ്രവർത്തിക്കുന്നു എന്നതിനെക്കുറിച്ചുള്ള മറ്റ് മാർഗ്ഗങ്ങളിലൂടെ ലഭ്യമല്ലാത്ത വിവരങ്ങൾ നൽകുന്നു. ടോക്സിക്കോളജി പരിശോധനയ്ക്കായി മനുഷ്യേതര മൃഗങ്ങളെ ഉപയോഗിക്കുന്നത് ചില സംഘടനകൾ എതിർക്കുന്നു, യൂറോപ്യൻ യൂണിയനിൽ സൗന്ദര്യവർദ്ധകവസ്തുക്കളുടെ പരിശോധന പോലുള്ള ചില സാഹചര്യങ്ങളിൽ ഇത് നിയന്ത്രിക്കുകയോ നിരോധിക്കുകയോ ചെയ്തിട്ടുണ്ട്.
ഇതര പരിശോധന രീതികൾ
മൃഗ മാതൃകകളിലെ പരിശോധന മനുഷ്യരിലെ പ്രത്യാഘാതങ്ങൾ കണക്കാക്കുന്നതിനുള്ള പ്രധാന മാർഗ്ഗമായി അവശേഷിക്കുന്നുണ്ടെങ്കിലും, മൃഗ പരിശോധനയിൽ നൈതികവും സാങ്കേതികവുമായ ആശങ്കകളുണ്ട്.
1950 കളുടെ അവസാനം മുതൽ, ടോക്സിക്കോളജി മേഖല മൃഗങ്ങളിലെ പരീക്ഷണങ്ങളുടെ എണ്ണം കുറയ്ക്കുക; പരീക്ഷണ മൃഗങ്ങൾക്ക് കുറഞ്ഞ കഷ്ടപ്പാടുകൾ മാത്രം വരുന്ന തരത്തിൽ പരീക്ഷണങ്ങൾ പരിഷ്കരിക്കുക, മൃഗ പരീക്ഷണങ്ങൾക്ക് പകരം മറ്റ് തരത്തിലുള്ള പരീക്ഷണൾ പരിഗണിക്കുക, അല്ലെങ്കിൽ സാധ്യമാകുമ്പോൾ കൂടുതൽ ലളിതമായ ജീവികളെ ഉപയോഗിക്കുക എന്നിങ്ങനെയുള്ള നടപടികളിലൂടെ നൈതിക ആശങ്കകൾ കുറച്ചു കൊണ്ടുവരാൻ ശ്രമിക്കുന്നുണ്ട്.
ഇതര പരീക്ഷണ രീതികളുടെ ഒരു ഉദാഹരണമാണ് കമ്പ്യൂട്ടർ മോഡലിംഗ്. രാസവസ്തുക്കളുടെയും പ്രോട്ടീനുകളുടെയും കമ്പ്യൂട്ടർ മോഡലുകൾ ഉപയോഗിച്ച്, ഘടന-പ്രവർത്തന ബന്ധങ്ങൾ നിർണ്ണയിക്കാനാകും, അവശ്യ പ്രോട്ടീനുകളുമായി ഇടപെടാൻ സാധ്യതയുള്ള രാസഘടനകൾ ഇതിലൂടെ തിരിച്ചറിയാൻ കഴിയും. രസതന്ത്രം, ജീവശാസ്ത്രം, ടോക്സിക്കോളജി എന്നിവയിലെ അറിവിനൊപ്പം തന്മാത്രാ മോഡലിംഗിലും സ്ഥിതിവിവരക്കണക്കിലും ഉള്ള വിദഗ്ദ്ധ അറിവും ഇതിന് ആവശ്യമാണ്.
ഡോസ് പ്രതികരണ സങ്കീർണ്ണതകൾ
ഒരു ജീവിയെയോ ജനസംഖ്യയെയോ ബാധിക്കുന്നതിന്റെ അളവ് അനുസരിച്ച് വിഷ അളവുകൾ വിവരിക്കുന്നതിന് സാധാരണയായി നിരവധി രീതികൾ ഉപയോഗിക്കുന്നു. നിയമങ്ങളോ സംഘടനാ ഉപയോഗമോ അനുസരിച്ച് ഇവ നിർവചിക്കപ്പെടുന്നു. ഇതിൽ ഉൾപ്പെടുന്നവ:
തരങ്ങൾ
ഫിസിഷ്യൻ പദവി (എംഡി അല്ലെങ്കിൽ ഡിഎ ബിരുദം കൂടാതെ പ്രത്യേക സ്പെഷ്യാലിറ്റി പഠനവും പരിശീലനവും) ആവശ്യമായ ശാഖയാണ് മെഡിക്കൽ ടോക്സിക്കോളജി.
ഡോക്ടർമാർക്ക് മാത്രമല്ല, ക്ലിനിക്കൽ ടോക്സിക്കോളജിയിൽ ബിരുദാനന്തരബിരുദം നേടിയ മറ്റ് ആരോഗ്യ വിദഗ്ധർക്കും പ്രാക്ടീസ് ചെയ്യാൻ കഴിയുന്ന വിഭാഗമാണ് ക്ലിനിക്കൽ ടോക്സിക്കോളജി. ഫിസിഷ്യൻ എക്സ്റ്റെൻഡറുകൾ (ഫിസിഷ്യൻ അസിസ്റ്റന്റുമാർ, നഴ്‌സ് പ്രാക്ടീഷണർമാർ), നഴ്‌സുമാർ, ഫാർമസിസ്റ്റുകൾ, അനുബന്ധ ആരോഗ്യ വിദഗ്ധർ എന്നിവർക്ക് ഈ മേഖല തിരഞ്ഞെടുക്കാം.
വിഷം, മരുന്ന് ഉപയോഗം എന്നിവയുമായി ബന്ധപ്പെട്ട മരണവുമായി ബന്ധപ്പെട്ട മെഡിക്കൽ അല്ലെങ്കിൽ നിയമപരമായ അന്വേഷണത്തെ സഹായിക്കുന്നതിന് അനലിറ്റിക്കൽ കെമിസ്ട്രി, ഫാർമക്കോളജി, ക്ലിനിക്കൽ കെമിസ്ട്രി തുടങ്ങിയ മേഖലയും ടോക്സിക്കോളജിയും ചേർന്ന് വരുന്ന ഉപ വിഭാഗമാണ് ഫോറൻസിക് ടോക്സിക്കോളജി. ഫോറൻസിക് ടോക്സിക്കോളജിയുടെ പ്രാഥമിക പരിഗണനാ വിഷയം ടോക്സിയോളജിക്കൽ അന്വേഷണത്തിന്റെ നിയമപരമായ പരിണിതഫലമല്ല, മറിച്ച് അന്വേഷണത്തെ സഹായിക്കുന്നതിനുള്ള ഫലങ്ങളുടെ ലഭ്യതയും വ്യാഖ്യാനവുമാണ്.
പാരിസ്ഥിതിക മലിനീകരണ രാസവസ്തുക്കൾ, ഫാർമസ്യൂട്ടിക്കൽസ് എന്നിവ പോലുള്ളവ മൂലമുണ്ടാകുന്ന ആരോഗ്യപരമായ പ്രത്യാഘാതങ്ങൾ നന്നായി മനസിലാക്കുന്നതിനും പ്രവചിക്കുന്നതിനും ഗണിത, കമ്പ്യൂട്ടർ അധിഷ്ഠിത മോഡലുകൾ വികസിപ്പിക്കുന്ന ഒരു വിഭാഗമാണ് കംപ്യൂട്ടേഷണൽ ടോക്സിക്കോളജി.
മിസ്റ്റർ ആന്റ് മിസ്സിസ് ഐ. എൻ. ഫെൽപ്സ് സ്റ്റോക്സ്
ജോൺ ആന്റ് സിംഗർ സാർജന്റ് 1897 ൽ വരച്ച പെയിന്റിംഗാണ് '''മിസ്റ്റർ ആന്റ് മിസ്സിസ് ഐ. എൻ. ഫെൽപ്സ് സ്റ്റോക്സ്.''' ഈ ചിത്രം മെട്രോപൊളിറ്റൻ മ്യൂസിയം ഓഫ് ആർട്ടിന്റെ ശേഖരണത്തിന്റെ ഭാഗമാണ്.
ഛായാചിത്രത്തിൽ 1895 ൽ വിവാഹം കഴിച്ച ന്യൂയോർക്ക് ആർക്കിടെക്റ്റും മനുഷ്യസ്‌നേഹിയുമായ ഐസക് ന്യൂട്ടൺ ഫെൽപ്സ് സ്റ്റോക്സും (1867-1944) ഭാര്യ എഡിത്ത് മിന്റൺ സ്റ്റോക്സിനെയും (1867-1937) ചിത്രീകരിച്ചിരിക്കുന്നു. ഡാനിയൽ ചെസ്റ്റർ ഫ്രഞ്ച് നിർമ്മിച്ച സ്റ്റാച്യു ഓഫ് റിപ്പബ്ലിക്കിന് വേണ്ടി മുമ്പ് പോസ് ചെയ്ത ഈ ചിത്രം ലോക കൊളംബിയൻ എക്‌സ്‌പോസിഷനിൽ ആണ് ചിത്രീകരിച്ചത്.
ഛായാചിത്രം ദമ്പതികൾക്കുള്ള വിവാഹ സമ്മാനമായിട്ടാണ് വരയ്ക്കാനേർപ്പാട് ചെയ്തിരുന്നത്. എഡിത്തിനെ മാത്രം വൈകുന്നേരത്തെ വസ്ത്രത്തിൽ വരയ്ക്കാനാണ് ആദ്യം പദ്ധതിയിട്ടിരുന്നത്. പിന്നീട് ഇത് ഡേ വസ്ത്രത്തിൽ ഒരു ഗ്രേറ്റ് ഡേനിന് അടുത്തായി പോസ് ചെയ്യുന്നത് വരയ്ക്കാനായി മാറ്റിയെങ്കിലും ഒടുവിൽ പട്ടിയെ കിട്ടാത്തതിനെതുടർന്ന് ഐസക് ആ സ്ഥാനത്തു നിൽക്കുകയാണുണ്ടായത്.
അവലംബം
വർഗ്ഗം:മെട്രോപോളിറ്റൻ കലാ മ്യൂസിയം ചിത്രങ്ങൾ വർഗ്ഗം:സ്ത്രീകളുടെ ചിത്രങ്ങൾ വർഗ്ഗം:ജോൺ സിംഗർ സാർജന്റ് വരച്ച ചിത്രങ്ങൾ
കൊക്കിച്ചി സുഗീഹറ
കൊക്കിച്ചി സുഗീഹറ (ജനനം :1948) ഒരു ജാപ്പനീസ് ഗണിതശാസ്ത്രജ്ഞനും കലാകാരനുമാണ്. ത്രിമാനമായ മായക്കാഴ്ചകളിൽ ദൃശ്യമാകുന്ന തന്റെ കലാപരമായ സൃഷ്ടികൾ ഇദ്ദേഹം നടത്തിയിട്ടുണ്ട്. "ബെസ്റ്റ് ഇല്ല്യൂഷൻ  ഓഫ്  ദി  ഇയർ  കോണ്ടെസ്റ് "  4-വർഷം ഇദ്ദേഹം നേടി.(ഒന്നാം സ്ഥാനം 2010, 2013,   രണ്ടാം സ്ഥാനം 2015 , 2016)
വിദ്യാഭ്യാസം
ടോക്കിയോ സർവകലാശാലയിൽ നിന്ന് ഗണിതശാസ്ത്ര എഞ്ചിനീയറിംഗിൽ ബിരുദം, ബിരുദാനന്തര ബിരുദം, ഡോക്ടറൽ ബിരുദങ്ങൾ എന്നിവ നേടി. 1973 മുതൽ 1981 വരെ അദ്ദേഹം അന്താരാഷ്ട്ര വ്യാപാര വ്യവസായ മന്ത്രാലയത്തിൽ ഗവേഷകനായി പ്രവർത്തിച്ചു. തുടർന്ന് 1981-ൽ നഗോയ യൂണിവേഴ്‌സിറ്റിയിലെ ഇൻഫർമേഷൻ ആൻഡ് കമ്പ്യൂട്ടർ എഞ്ചിനീയറിംഗ് വിഭാഗത്തിൽ അസോസിയേറ്റ് പ്രൊഫസറായി, 1986-ൽ ടോക്കിയോ യൂണിവേഴ്‌സിറ്റിയിലെ ഗണിതശാസ്ത്ര എഞ്ചിനീയറിംഗ്, ഇൻഫർമേഷൻ ഫിസിക്‌സ് വകുപ്പിൽ ജോലി ചെയ്തു. 2009 മുതൽ അദ്ദേഹം മൈജി സർവകലാശാലയിൽ പ്രൊഫസറാണ്.
External links
വർഗ്ഗം:1948-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ടോക്കിയോ സർവകലാശാലാദ്ധ്യാപകർ
വള്ളിക്കുന്നം ഗ്രാമപഞ്ചായത്ത്
ആലപ്പുഴ ജില്ലയിലെ മാവേലിക്കര താലൂക്കിൽ ഭരണിക്കാവ് ബ്ളോക്ക് പഞ്ചായത്ത് പരിധിയിൽ വരുന്ന ഒരു പഞ്ചായത്താണ് 21.37 ച.കി.മീ  വിസ്തൃതിയുള്ള വള്ളിക്കുന്നം ഗ്രാമപഞ്ചായത്ത്.
അവലംബം
വിഭാഗം: ആലപ്പുഴ ജില്ലയിലെ ഗ്രാമപഞ്ചായത്തുകൾ
ജൂഡ് കെല്ലി
ഒരു ബ്രിട്ടീഷ് നാടക സംവിധായികയും നിർമ്മാതാവുമാണ് ജൂഡിത്ത് "ജൂഡ്" പമേല കെല്ലി, സിബിഇ (ജനനം 24 മാർച്ച് 1954). 2010 ൽ കെല്ലി സ്ഥാപിച്ച WOW ഫൗണ്ടേഷൻ സംഘടിപ്പിക്കുന്ന വാർഷിക വുമൺ ഓഫ് ദി വേൾഡ് ഫെസ്റ്റിവൽ ഡയറക്ടറാണ്. 2006 മുതൽ 2018 വരെ അവർ ലണ്ടനിലെ സൗത്ത് ബാങ്ക് സെന്ററിന്റെ കലാസംവിധായകയായിരുന്നു.
ആദ്യകാല ജീവിതവും വിദ്യാഭ്യാസവും
ജൂഡ് കെല്ലി ലിവർപൂളിലാണ് ജനിച്ചത്. അവരുടെ നാടകത്തോടുള്ള സ്നേഹം അവരുടെ ബാല്യകാലം മുതലുള്ളതാണ്. അവിടെ അവർ അയൽവാസികളുടെ കുട്ടികളുമായി അവരുടെ വീട്ടുമുറ്റത്ത് നാടകങ്ങൾ അവതരിപ്പിച്ചിരുന്നു. അവർ പറഞ്ഞു. "എനിക്ക് എപ്പോഴും ഒരു കഥ പറയാനുള്ള അഭിനിവേശമുണ്ടായിരുന്നു. " ക്വാറി ബാങ്ക് കോംപ്രിഹെൻസീവ് സ്കൂളിൽ ജോൺ ലെന്നന്റെ പഴയ ഹെഡ്മാസ്റ്റർ വില്യം പോബ്ജോയ് അവരെ പഠിപ്പിച്ചു. അദ്ദേഹം തന്റെ വിദ്യാർത്ഥികളെ സർഗ്ഗാത്മകതയിലേക്ക് പ്രോത്സാഹിപ്പിച്ചു. ഒരു സംവിധായകയാകാൻ ഇതിനകം തീരുമാനിച്ച അവർ അക്കാലത്ത് ലഭ്യമായിരുന്ന സിംഗിൾ ഓണേഴ്സ് ഡിഗ്രി കോഴ്സുകളിൽ ഒന്നായ ബർമിംഗ്ഹാം യൂണിവേഴ്സിറ്റിയിൽ നാടകം പഠിക്കാൻ തീരുമാനിച്ചു. കെല്ലി 1975 -ൽ ബർമിംഗ്ഹാമിൽ നിന്ന് ഡ്രാമ ആന്റ് തിയറ്റർ ആർട്ട്സ് ൽ ബിഎ ബിരുദം നേടി.
കരിയർ
കെല്ലി 1976 ൽ സോളന്റ് പീപ്പിൾസ് തിയേറ്റർ എന്ന ടൂറിംഗ് കമ്പനി സ്ഥാപിച്ചു. 1980 മുതൽ 1985 വരെ ബാറ്റർസീ ആർട്സ് സെന്ററിന്റെ കലാസംവിധായകനായിരുന്നു. 1990 മുതൽ 2002 വരെ വെസ്റ്റ് യോർക്ക്ഷയർ പ്ലേഹൗസിന്റെ സ്ഥാപക ഡയറക്ടറായി. അവിടെ കലാസംവിധായകയും തുടർന്ന് സിഇഒയും എന്ന നിലയിൽ, അതിനെ മികവുള്ള ഒരു അംഗീകൃത കേന്ദ്രമായി സ്ഥാപിച്ചു. 1999-ൽ ഓൾ ഔർ ഫ്യൂച്ചേഴ്‌സ് റിപ്പോർട്ട് എഴുതിയ കെൻ റോബിൻസന്റെ നേതൃത്വത്തിലുള്ള സംസ്‌കാരം, സർഗ്ഗാത്മകത, വിദ്യാഭ്യാസം എന്നിവയ്‌ക്കായുള്ള ദേശീയ ഉപദേശക സമിതിയിൽ (NACCCE) അവർ ഉണ്ടായിരുന്നു. ഇത് യുവാക്കളുടെ സർഗ്ഗാത്മകവും സാംസ്‌കാരികവുമായ വിദ്യാഭ്യാസത്തിൽ ഗണ്യമായ സർക്കാർ നിക്ഷേപത്തിന് കാരണമായി.
ചിചെസ്റ്റർ ഫെസ്റ്റിവൽ തിയേറ്റർ, ഇംഗ്ലീഷ് നാഷണൽ ഓപ്പറ (ഇഎൻഒ), പാരീസിലെ ചാറ്റ്ലെറ്റ്, ഫ്രാൻസ്, ലണ്ടനിലെ വെസ്റ്റ് എൻഡ് എന്നിവയുൾപ്പെടെ 100 ലധികം പ്രൊഡക്ഷനുകൾ അവർ സംവിധാനം ചെയ്തിട്ടുണ്ട്.
കെല്ലി 2002 ൽ വെസ്റ്റ് യോർക്ക്ഷയർ പ്ലേഹൗസ് വിട്ട് മെറ്റൽ കൾച്ചർ പ്ലേഹൗസ് കണ്ടെത്തി. ലിവർപൂൾ, പീറ്റർബറോ, സൗത്ത്ഹെൻഡ് എന്നിവിടങ്ങളിൽ കലാപരമായ ഗവേഷണശാലകൾക്ക് ഇടങ്ങൾ നൽകി. ആർട്സ് കൗൺസിൽ ഇംഗ്ലണ്ടും പ്രാദേശിക അധികാരികളും ഇതിനുള്ള ധനസഹായം നൽകി. മെറ്റൽ സൃഷ്ടിപരമായ ഹഞ്ചുകളും ആശയങ്ങളും പിന്തുടരാൻ കഴിയുന്ന ഒരു പ്ലാറ്റ്ഫോം നൽകുന്നു.
ഒരു ഡയറക്ടർ എന്ന നിലയിലുള്ള അവരുടെ പല വിജയങ്ങളിലും കെല്ലിയുടെ സൈൻ ഇൻ ദ റെയിൻ നാഷണൽ വിസിറ്റിംഗ് പ്രൊഡക്ഷനുകളിലൊന്നായി റോയൽ നാഷണൽ തിയേറ്ററിലേക്ക് മാറ്റി. ഇതിന് 2001 ൽ മികച്ച സംഗീത നിർമ്മാണത്തിനുള്ള ലോറൻസ് ഒലിവിയർ അവാർഡ് ലഭിച്ചു. സർ ഇയാൻ മക്കെല്ലൻ അഭിനയിച്ച ദി സീഗൾ, ദി ടെമ്പസ്റ്റ് എന്നീ ചിത്രങ്ങൾ അവർ സംവിധാനം ചെയ്തു. പാട്രിക് സ്റ്റുവർട്ട് അഭിനയിച്ച ജോൺസൻ ഓവർ ജോർദാനും ഒഥല്ലോയും സംവിധാനം ചെയ്തു. ഡോൺ ഫ്രഞ്ച് അഭിനയിച്ച വെൻ വി ആർ മാരീഡ്, ദി എലിക്സിർ ഓഫ് ലവ് (സൗത്ത് ബാങ്ക് അവാർഡ് - പുതുമുഖ ഓപ്പറ), ഓൺ ദി ടൗൺ എന്നിവ സംവിധാനം ചെയ്തു. ഈ ചിത്രങ്ങൾ അക്കാലത്ത് ENO യുടെ ഏറ്റവും വിജയകരമായിരുന്നു. കാർമെൻ ജോൺസ്, ദി വിസാർഡ് ഓഫ് ഓസ് റോയൽ ഫെസ്റ്റിവൽ ഹാളിൽ നവീകരിച്ചു. 2009 ൽ കെല്ലി പാക്കോ പെനയുടെ ഫ്ലമെൻകോ സിൻ ഫ്രോണ്ടറസ് സംവിധാനം ചെയ്തു.
2006-ൽ അവർ ബ്രിട്ടനിലെ ഏറ്റവും വലിയ സാംസ്കാരിക സ്ഥാപനമായ സെൻട്രൽ ലണ്ടനിലെ സൗത്ത് ബാങ്ക് സെന്ററിന്റെ ആർട്ടിസ്റ്റിക് ഡയറക്ടറായി. . സൗത്ത് ബാങ്ക് സെന്ററിൽ റോയൽ ഫെസ്റ്റിവൽ ഹാൾ, ഹേവാർഡ് ഗാലറി, ക്വീൻ എലിസബത്ത് ഹാൾ (പഴ്സൽ റൂം അടങ്ങിയിരിക്കുന്നു), സൈസൺ പൊയട്രി ലൈബ്രറി എന്നിവ ഉൾപ്പെടുന്നു. സൗത്ത് ബാങ്ക് സെന്റർ ആർട്സ് കൗൺസിൽ കളക്ഷനെ നിയന്ത്രിക്കുകയും യുകെയിലുടനീളമുള്ള വേദികളിൽ നാഷണൽ ടൂറിംഗ് എക്സിബിഷൻ പ്രോഗ്രാം സംഘടിപ്പിക്കുകയും ചെയ്യുന്നു. 12 വർഷങ്ങൾക്ക് ശേഷം ആർട്ടിസ്റ്റിക് ഡയറക്ടർ സ്ഥാനം രാജിവെക്കാനുള്ള കെല്ലിയുടെ തീരുമാനം 2018 ജനുവരിയിൽ പ്രഖ്യാപിച്ചു.
പുറംകണ്ണികൾ
വർഗ്ഗം:1954-ൽ ജനിച്ചവർ വർഗ്ഗം:ബി.ബി.സി. 100 സ്ത്രീകൾ
റെനെ ഗുസീനി
ഫ്രഞ്ചുകാരനായ ഒരു കോമിക് എഡിറ്ററും എഴുത്തുകാരനുമായിരുന്നു റെനെ ഗുസീനി (, കണ്ണി=| ഈ ശബ്ദത്തെക്കുറിച്ച് . 1926 ഓഗസ്റ്റ് 14 - 1977 നവംബർ 5) ചിത്രകാരൻ ആൽബർട്ട് ഉഡെർസോയ്‌ക്കൊപ്പം ആസ്റ്ററിക്സ് കോമിക്ക് പുസ്തക പരമ്പര സൃഷ്ടിച്ചു. മോറിസ്-നോടൊപ്പം ലക്കി ലൂക് പരമ്പരയും അദ്ദേഹം നിർമ്മിച്ചു. "ലെ പെറ്റിറ്റ് നിക്കോളാസ് " ( ലിറ്റിൽ നിക്കോളാസ് ) എന്നറിയപ്പെടുന്ന കുട്ടികളുടെ പുസ്തകങ്ങളുടെ ഒരു പരമ്പരയും അദ്ദേഹം എഴുതി.
ആദ്യകാലജീവിതം
1926 ൽ പാരീസിൽ പോളണ്ടിൽ നിന്നുള്ള ജൂത കുടിയേറ്റക്കാരുടെ കുടുംബത്തിലാണ് ഗുസീനി ജനിച്ചത്. അദ്ദേഹത്തിന്റെ പിതാവ് സ്റ്റാനീസ്വാഫ് സിമ്ഖ ഗുസീനി പോളന്റിലെ വാര്സ യിൽ ഒരു കെമിക്കൽ എൻജിനീയറായിരുന്നു. അമ്മ അന്ന ഇപ്പോൾ ഉക്രെയ്നിന്റെ ഭാഗമായ ചോഡോർകൗവിൽ നിന്നുമുള്ളവരായിരുന്നു. ഗോസ്കിനിയുടെ മുത്തച്ഛൻ അബ്രഹാം ലസാരെ ബെറെസ്നിയാക്ക് ഒരു അച്ചടി കമ്പനി സ്ഥാപിച്ചു. റെനെയുടെ ജ്യേഷ്ഠനായ ക്ലോഡ് ആറുവയസ്സിനു മൂത്തതായിരുന്നു.
പാരീസിൽ കണ്ടുമുട്ടിയ സ്റ്റാനിസ്വോയും അന്നയും 1919 ൽ വിവാഹിതരായി. റെനെ ജനിച്ച് രണ്ട് വർഷത്തിന് ശേഷം ഒരു കെമിക്കൽ എഞ്ചിനീയറുടെ ജോലി ലഭിച്ചതിനാൽ അവർ അർജന്റീനയിലെ ബ്യൂണസ് അയേഴ്സിലേക്ക് താമസം മാറ്റി. റെനെ ബ്യൂണസ് അയേഴ്സിൽ സന്തോഷകരമായ ബാല്യം ചെലവഴിക്കുകയും അവിടത്തെ ഫ്രഞ്ച് സ്കൂളുകളിൽ പഠിക്കുകയും ചെയ്തു. "ക്ലാസ് കോമാളി" എന്ന ശീലം അദ്ദേഹത്തിനുണ്ടായിരുന്നു, ഒരുപക്ഷേ സ്വാഭാവിക ലജ്ജയ്ക്ക് പരിഹാരം കാണാനായിരുന്നിരിക്കാം ഇത്. വളരെ നേരത്തെ തന്നെ അദ്ദേഹം വരയ്ക്കാൻ തുടങ്ങി, ചിത്രീകരണ കഥകളിൽ നിന്ന് പ്രചോദനം ഉൾക്കൊണ്ട് അദ്ദേഹം വായന ആസ്വദിച്ചു.
1943 ഡിസംബറിൽ, സ്കൂളിൽ നിന്ന് ബിരുദം നേടി ഒരു വർഷത്തിനുശേഷം, ഗുസീനിയുടെ പിതാവ് സെറിബ്രൽ രക്തസ്രാവം മൂലം മരിച്ചതിനാൽ അദ്ദേഹം ജോലി കണ്ടെത്താൻ നിർബന്ധിതനായി. അടുത്ത വർഷം ഒരു ടയർ റിക്കവറി ഫാക്ടറിയിൽ അസിസ്റ്റന്റ് അക്കൗണ്ടന്റായി ജോലിയിൽ പ്രവേശിച്ചു. പിറ്റേവർഷം ജോലി നഷ്ടപ്പെട്ടപ്പോൾ റെനെ ഒരു പരസ്യ ഏജൻസിയിൽ ജൂനിയർ ഇല്ലസ്ട്രേറ്ററായി.
ഗുസീനി അമ്മയ്‌ക്ജും സഹോദരൻ ബോറിസിനുമൊപ്പം അർജന്റീന വിട്ട് 1945 ൽ ന്യൂയോർക്കിലേക്ക് പോയി, അമേരിക്കൻ സായുധ സേനയിലെ സേവനം ഒഴിവാക്കാൻ, 1946 ൽ ഫ്രഞ്ച് സൈന്യത്തിൽ ചേരാൻ അദ്ദേഹം ഫ്രാൻസിലേക്ക് പോയി. 141-ാമത് ആൽപൈൻ ഇൻഫൻട്രി ബറ്റാലിയനിലെ ub ബാഗെനിൽ അദ്ദേഹം സേവനമനുഷ്ഠിച്ചു. സീനിയർ കോർപ്പറലിലേക്ക് സ്ഥാനക്കയറ്റം ലഭിച്ച അദ്ദേഹം റെജിമെന്റിന്റെ നിയുക്ത കലാകാരനായി. സൈന്യത്തിന് ചിത്രീകരണങ്ങളും പോസ്റ്ററുകളും വരച്ചു.
കുടുംബം
ഗുസീനി 1967 ൽ ഗിൽ‌ബെർട്ട് പൊള്ളാരോ-മില്ലോയെ വിവാഹം കഴിച്ചു. പിന്നീട് എഴുത്തുകാരിയായ മകൾ ആൻ ഗോസ്കിനി 1968-ൽ ജനിച്ചു.
മരണം
ലഘുചിത്രം| നൈസ് (എഫ്) ലെ റെനെ ഗുസീനിയുടെ ശവകുടീരം ഗുസീനി തന്റെ 51 ആം വയസ്സിൽ പാരീസിൽ വച്ച് ഹൃദയാഘാതത്തെ തുടർന്ന് 1977 നവംബർ 5 ന്, ഒരു പതിവ് സമയത്ത് സമ്മർദ്ദം ടെസ്റ്റ് തന്റെ ഡോക്ടറുടെ ഓഫീസിൽ. നൈസിലെ ജൂത സെമിത്തേരിയിൽ അദ്ദേഹത്തെ സംസ്കരിച്ചു. അദ്ദേഹത്തിന്റെ ഇഷ്ടത്തിന് അനുസൃതമായി, അദ്ദേഹത്തിന്റെ പണത്തിന്റെ ഭൂരിഭാഗവും ഫ്രാൻസിലെ മുഖ്യ റബ്ബിനേറ്റിലേക്ക് മാറ്റി.
അവാർഡുകളും ബഹുമതികളും
1996 മുതൽ, യുവ കോമിക്ക് എഴുത്തുകാരുടെ പ്രോത്സാഹനമായി ഫ്രാൻസിലെ വാർഷിക അംഗോളീം ഇന്റർനാഷണൽ കോമിക്സ് ഫെസ്റ്റിവലിൽ റെനെ ഗുസീനി അവാർഡ് സമ്മാനിക്കുന്നു.
യുനെസ്കോയുടെ ഇൻഡെക്സ് ട്രാൻസ്ലേഷൻ അനുസരിച്ച്, 2017 ഓഗസ്റ്റ് വരെ, ഏറ്റവും കൂടുതൽ വിവർത്തനം ചെയ്യപ്പെട്ട 20- ാമത്തെ എഴുത്തുകാരനാണ് ഗുസീനി, അദ്ദേഹത്തിന്റെ കൃതികളുടെ 2,200 വിവർത്തനങ്ങൾ ആണ് ഉണ്ടായത്.
2020 ജനുവരി 23 ന് പാരീസിലെ അദ്ദേഹത്തിന്റെ മുൻ വീടിനടുത്ത് ഗുസീനിയുടെ യഥാർത്ഥവലുപ്പത്തിലുള്ള വെങ്കല പ്രതിമ അനാച്ഛാദനം ചെയ്തു. പാരീസിൽ ആദ്യമായാണ് ഒരു പ്രതിമ കോമിക്ക് പുസ്തക രചയിതാവിനായി സമർപ്പിച്ചത്.
പുറത്തേക്കുള്ള കണ്ണികൾ
വർഗ്ഗം:ജൂത എഴുത്തുകാർ വർഗ്ഗം:ഫ്രഞ്ച് കാർട്ടൂണിസ്റ്റുകൾ വർഗ്ഗം:1977-ൽ മരിച്ചവർ വർഗ്ഗം:1926-ൽ ജനിച്ചവർ വർഗ്ഗം:Articles with hAudio microformats
ലിൻഡാ ബ്രൌൺ
ലിൻഡാ ബ്രൗൺ ഒരു പൌരാവകാശ പ്രവർത്തകയായിരുന്നു. (1942–2018) ബ്രൗൺ v. ബോർഡ് ഓഫ് എഡ്യൂക്കേഷൻ ലാൻഡ്മാർക്ക് കേസിൽ നേതൃത്വം നൽകിയിരുന്നു. 1954- ലെ അമേരിക്കൻ സ്കൂൾ സെഗ്രിഗേഷൻ നിയമലംഘനത്തിന് ഇത് ഇടയാക്കി. ലിൻഡാ ബ്രൗൺ വർണ്ണവിവേചനം നിറഞ്ഞ യുഎസിലെ വിദ്യാഭ്യാസമേഖലയിൽ ചരിത്രപരമായ മാറ്റത്തിനു കാരണമായി തീർന്നു. 1950 കളിൽ ലിൻഡയ്ക്കുവേണ്ടിയാരംഭിച്ച നിയമയുദ്ധമാണ് യുഎസ് സ്ക്കൂളുകളിലെ വംശീയവിവേചനം ഒഴിവാക്കുന്നതിലേയ്ക്ക് നയിച്ചത്. കുട്ടിയായിരിക്കെ കേസിലൂടെ പ്രശസ്തായ ലിൻഡ പിന്നീട് അധ്യാപികയായി. വർണവിവേചനത്തിനെതിരെ പ്രവർത്തിച്ച ബ്രൗൺ ഫൗണ്ടേഷന്റെ പ്രവർത്തനങ്ങളിലും സജീവമായിരുന്നു.
ജീവിതരേഖ
1942 ഫെബ്രുവരി 20 ന് കാൻസസ് ടോപ്പികയിൽ ഒലിവർ ബ്രൗണിന്റെയും ലയോളയുടെയും മകളായി ലിൻഡ ബ്രൌൺ ജനിച്ചു. ആദ്യകാലങ്ങളിൽ യുഎസിലെ പൊതുവിദ്യാലയങ്ങളിൽ കറുത്തവരെ പ്രവേശിപ്പിച്ചിരുന്നില്ല. അതിനാൽ വെള്ളക്കാർ മാത്രം പഠിച്ചിരുന്ന കാൻസസിലെ ഒരു സ്ക്കൂളിൽ ലിൻഡയെ ചേർക്കാൻ പിതാവ് ഒലിവർ എത്തിയപ്പോൾ സ്ക്കൂൾ അധികൃതർ അനുവദിച്ചില്ല. ഈ നിലപാടിനെതിരെ ഒലിവർ നാഷണൽ അസോസിയേഷൻ ഫോർ ദി അഡ്വാൻസ്മെന്റ് ഓഫ് ക്ളേഡ് പീപ്പിൾ എന്ന സംഘടനയുടെ സഹായത്തോടെ കോടതിയെ സമീപിച്ചു. 1954-ൽ ആണ് ബ്രൗൺ വേഴ്സസ് ബോർഡ് ഓഫ് എഡ്യൂക്കേഷൻ എന്ന പേരിൽ വിഖ്യാതമായ ഈ കേസിന്റെ വിധിയുണ്ടായത്. പൊതുവിദ്യാലയങ്ങളിൽ വംശീയവിവേചനം പാടില്ലെന്നായിരുന്നു വിധി. വാഷ്ബർൺ യൂണിവേഴ്സിറ്റി, കൻസാസ് സ്റ്റേറ്റ് യൂണിവേഴ്സിറ്റി എന്നീ സർവ്വകലാശാലകളിൽ നിന്ന് ബ്രൗൺ ഉന്നതവിദ്യാഭ്യാസം നേടി.
ബ്രൗൺ വി. ബോർഡ് ഓഫ് എഡ്യൂക്കേഷനിൽ പങ്കാളിത്തം
1951-ൽ ബ്രൗൺ വി. ബോർഡ് ഓഫ് എഡ്യൂക്കേഷൻ കേസിന്റെ സമയത്ത്, പൊതുവിദ്യാലയങ്ങളിലെ കറുത്ത വിദ്യാർത്ഥികൾക്കുള്ള താമസ നിലവാരം കുറവായിരുന്നു. വെള്ളമോ ശരിയായ ക്ലാസ് മുറികളോ പോലുള്ള അടിസ്ഥാന സൗകര്യങ്ങളില്ലാത്ത സ്കൂളുകളിൽ നിരവധി കറുത്ത കുട്ടികൾ വിദ്യാഭ്യാസം നേടി. കറുത്ത സ്കൂളുകളും വൈറ്റ് സ്കൂളുകളും ഒരേ താമസസൗകര്യം വാഗ്ദാനം ചെയ്യുന്നിടത്തോളം കാലം, 1896 ലെ പ്ലെസി വി. ഫെർഗൂസൺ തീരുമാനപ്രകാരം സ്കൂളുകൾ വേർതിരിക്കപ്പെടാം.
സ്കൂളുകൾ തമ്മിലുള്ള വിഭവ അസമത്വം പരിഹരിക്കാൻ സർക്കാരിനെ നിർബന്ധിക്കുന്നതിന്, എൻ‌എ‌എ‌സി‌പി രാജ്യം മുറിച്ചുകടന്നു. ഒരു കേസ് ഒടുവിൽ സുപ്രീംകോടതിയിൽ എത്തുമെന്ന പ്രതീക്ഷയിൽ കേസുകൾ നടത്തിയിരുന്നു. കെ‌എസിലെ ടൊപ്പേക്കയിൽ എൻ‌എ‌എ‌സി‌പി 13 കുടുംബങ്ങളിലെ കുട്ടികളെ വേർതിരിക്കാത്ത സ്കൂളുകളിൽ ചേർക്കാൻ തയ്യാറാണെന്ന് കണ്ടെത്തി. ലിൻഡ ബ്രൗൺ വീട്ടിൽ നിന്ന് ഒരു മൈൽ അകലെയുള്ള വേർതിരിക്കപ്പെട്ട മൺറോ എലിമെന്ററിയിൽ പങ്കെടുത്തിരുന്നുവെങ്കിലും, സമ്നർ എലിമെന്ററി ആറ് ബ്ലോക്കുകളായിരുന്നു. അവരുടെ മാതാപിതാക്കൾ സംനറിൽ പ്രവേശനം നിഷേധിച്ചതിനെത്തുടർന്ന് അവർക്ക് എൻ‌എ‌എ‌സി‌പിയുടെ ക്ലാസ് ആക്ഷൻ സ്യൂട്ടിൽ ചേരാൻ പര്യാപ്‌തമായി.
സമ്നർ അവരുടെ വീട്ടിൽ നിന്ന് കുറച്ച് ബ്ലോക്കുകൾ മാത്രമാണെങ്കിലും, അവരുടെ കുട്ടിയെ സംനറിലേക്ക് അയയ്ക്കാൻ ബ്രൗൺസ് ആഗ്രഹിച്ചില്ല. വാസ്തവത്തിൽ, ബ്രൗണിന്റെ അമ്മ മൺറോയിൽ ചേരുകയും മൺറോയിലെ അധ്യാപകരെയും പരിസ്ഥിതിയെയും അവർ സ്നേഹിക്കുകയും ചെയ്തു. അക്കാലത്ത്, കഴിവുള്ള, കോളേജ് വിദ്യാഭ്യാസമുള്ള കറുത്തവർക്ക് വംശീയ തടസ്സങ്ങൾ കാരണം പല മേഖലകളിലും എളുപ്പത്തിൽ പ്രവേശിക്കാൻ കഴിഞ്ഞില്ല. അവരിൽ പലരും പ്രധാനമായും കറുത്ത സ്കൂളുകളിൽ അദ്ധ്യാപനത്തിലേക്ക് തിരിഞ്ഞു. മൺറോയിലെ അധ്യാപകരുടെ കഴിവ് കാരണം, ബ്രൗൺസ് സ്കൂളിൽ വളരെയധികം സന്തുഷ്‌ടയായിരുന്നു. ഒടുവിൽ അവർ മനസ്സ് മാറ്റി കാരണം തത്വത്തിൽ അവർക്ക് മൺറോയെ ഇഷ്ടപ്പെട്ടില്ലെങ്കിൽ, ലിൻഡയെ സംനറിലേക്ക് അയയ്‌ക്കണമെന്ന് അവർ ആഗ്രഹിച്ചു.
കരിയറും കുടുംബവും
ജീവിതത്തിലുടനീളം, ബ്രൗൺ കൻസാസിലെ വിദ്യാഭ്യാസത്തിന് തുല്യമായ പ്രവേശനത്തിനായി വാദിച്ചു. ബ്രൗൺ ഹെഡ് സ്റ്റാർട്ട് ടീച്ചറായും ബ്രൗൺ ഫൗണ്ടേഷനിൽ പ്രോഗ്രാം അസോസിയേറ്റായും പ്രവർത്തിച്ചു. ​ അവർ ഒരു പബ്ലിക് സ്പീക്കറും വിദ്യാഭ്യാസ ഉപദേഷ്ടാവുമായിരുന്നു.
അവലംബം
വർഗ്ഗം:1942-ൽ ജനിച്ചവർ വർഗ്ഗം:ഫെബ്രുവരി 20-ന് ജനിച്ചവർ വർഗ്ഗം:2018-ൽ മരിച്ചവർ വർഗ്ഗം:മാർച്ച് 25-ന് മരിച്ചവർ
പർവതനിരകൾ
ലഘുചിത്രം| ബഹിരാകാശത്ത് നിന്ന് നോക്കുമ്പോൾ കാണുന്ന ഭൂമിയിലെ ഏറ്റവും ഉയരം കൂടിയ പർവതനിരയായ [[ഹിമാലയം]] നീളത്തിൽ ഒരു നിരയായി കാണുന്നതും ഉയർന്ന പ്രദേശങ്ങളാൽ ബന്ധിപ്പിച്ചിരിക്കുന്നതുമായ പർവതങ്ങളുടെ ഒരു കൂട്ടമാണ് പർവതനിരകൾ അല്ലെങ്കിൽ മലനിരകൾ എന്ന് അറിയപ്പെടുന്നത്. ഒരേ കാരണത്തിൽ നിന്ന് ഉടലെടുത്ത (സാധാരണയായി ഒരു ഓറോജെനി) രൂപത്തിലും ഘടനയിലും വിന്യാസത്തിലും സമാനതയുള്ള പർവതനിരകളുടെ ഒരു കൂട്ടമാണ് മൌണ്ടൻ സിസ്റ്റം അല്ലെങ്കിൽ മൌണ്ടൻ ബെൽറ്റ് എന്ന് അറിയപ്പെടുന്നത്. പർവതനിരകൾ പലതരം ഭൂമിശാസ്ത്ര പ്രക്രിയകളാൽ രൂപപ്പെട്ടതാണ്, എന്നാൽ ഭൂമിയിലെ പ്രധാനപ്പെട്ട പർവ്വതനിരകളിൽ ഭൂരിഭാഗവും ഉണ്ടായിരിക്കുന്നത് ഫലകചലനം (പ്ലേറ്റ് ടെക്റ്റോണിക്സ്) മൂലമാണ്. സൗരയൂഥത്തിലെ ഗ്രഹ പിണ്ഡമുള്ള പല വസ്തുക്കളിലും പർവതനിരകൾ കാണപ്പെടുന്നു. അതുപോലെതന്നെ ഭൂരിഭാഗം ഭൂസമാന ഗ്രഹങ്ങളുടെയും സവിശേഷതയാണ് പർവ്വതനിരകൾ.
പർവ്വത നിരകളിൽ സാധാരണയായി ഉന്നതമേഖല, ചുരങ്ങൾ, താഴ്വരകൾ എന്നിവയുണ്ട്. ഒരേ പർവതനിരകളിലെ വ്യക്തിഗത പർവതങ്ങൾക്ക് ഒരേ ഭൂമിശാസ്ത്രപരമായ ഘടനയോ ശിലാവിജ്ഞാനമോ (പെട്രോളോജി) ഉണ്ടായിരിക്കണമെന്നില്ല. അവ വ്യത്യസ്‌ത ഓറോജെനിക് എക്‌സ്‌പ്രഷനുകളുടെയും ടെറാനുകളുടെയും മിശ്രിതമായിരിക്കാം, ഉദാഹരണത്തിന് ത്രസ്റ്റ് ഷീറ്റുകൾ, ഉയർത്തിയ ബ്ലോക്കുകൾ, ഭൂമടക്ക് മലകൾ, അഗ്നിപർവ്വത ഭൂപ്രകൃതികൾ എന്നിവ വിവിധതരം പാറകൾക്ക് കാരണമാകുന്നു..
പ്രധാന ശ്രേണികൾ
ലഘുചിത്രം| [[സമുദ്രമധ്യവരമ്പ്‌|ഓഷ്യൻ റിഡ്ജ്, ലോകത്തിലെ ഏറ്റവും നീളമേറിയ പർവതനിര (ചെയിൻ)]] ഭൂമിയുടെ ഉപരിതലത്തിലെ ഭൂരിഭാഗം പർവതനിരകളും പസഫിക് റിംഗ് ഓഫ് ഫയർ അല്ലെങ്കിൽ ആൽപൈഡ് ബെൽറ്റുമായി ബന്ധപ്പെട്ടിരിക്കുന്നു. ആൻഡീസ് 7000 km നീളമുള്ളതും പലപ്പോഴും ലോകത്തിലെ ഏറ്റവും നീളമേറിയ പർവതവ്യവസ്ഥ (മൌണ്ടൻ സിസ്റ്റം) ആയി കണക്കാക്കപ്പെടുന്നു.
ആൽപൈഡ് ബെൽറ്റ് ഇന്തോനേഷ്യ തെക്കുകിഴക്കൻ ഏഷ്യ, എന്നിവ വഴി ഹിമാലയം, കോക്കസസ് പർവത, ബാൾക്കൻ മലനിരകൾ, ആൽപ്സ്, എന്നിവയിലൂടെ സ്പാനിഷ് മലകളിലും അറ്റ്ലസ് പർവതനിരകളിലും അവസാനിക്കുന്നു. ബെൽറ്റിൽ മറ്റ് യൂറോപ്യൻ, ഏഷ്യൻ പർവതനിരകളും ഉൾപ്പെടുന്നു. 8848 m ഉയരമുള്ള എവറസ്റ്റ് ഉൾപ്പെടെ ലോകത്തിലെ ഏറ്റവും ഉയർന്ന പർവതനിരകൾ ഹിമാലയത്തിൽ ഉണ്ട്.
ഈ രണ്ട് സിസ്റ്റങ്ങൾക്ക് പുറത്തുള്ള പർവതനിരകളിൽ ആർട്ടിക് കോർഡില്ലെറ, യൂറാൽ പർവ്വതനിര, അപ്പലേച്ചിയൻ, സ്കാൻഡിനേവിയൻ പർവതനിരകൾ, ഗ്രേറ്റ് ഡിവൈഡിംഗ് റേഞ്ച്, അൽതായ് പർവതനിരകൾ, ഹിജാസ് പർവതനിരകൾ എന്നിവ ഉൾപ്പെടുന്നു. ഒരു പർവതനിരയുടെ നിർവചനത്തിൽ വെള്ളത്തിനടിയിലുള്ള പർവതങ്ങളെക്കൂടി ഉൾപ്പെടുത്തി വിപുലീകരിക്കുകയാണെങ്കിൽ 65000 km നീളമുള്ള ഭൂമിയിലെ ഏറ്റവും ദൈർഘ്യമേറിയ തുടർച്ചയായ മൌണ്ടൻ സിസ്റ്റമാണ് ഓഷ്യൻ റിഡ്ജുകൾ.
മണ്ണൊലിപ്പ്
പർവതനിരകൾ നിരന്തരം മണ്ണൊലിപ്പിന് വിധേയമാണ്.
പർവതനിരകളിലെ മണ്ണൊലിപ്പിന്റെ പ്രധാന കാരണം നദികളാണെന്ന് പരമ്പരാഗതമായി വിശ്വസിക്കപ്പെടുന്നു. കംപ്യൂട്ടർ സിമുലേഷൻ പഠനങ്ങൾ കാണിക്കുന്നത് പർവത വലയങ്ങൾ ടെക്റ്റോണികലി സജീവമായതിൽ നിന്ന് നിർജ്ജീവമായി മാറുമ്പോൾ, ജലത്തിൽ ഉരച്ചിലുകൾ കുറവായതിനാലും മണ്ണിടിച്ചിലുകൾ കുറവായതിനാലും മണ്ണൊലിപ്പിന്റെ തോത് കുറയുന്നു എന്നാണ്.
അന്യഗ്രഹങ്ങളിലെ "മോണ്ടസ്"
ലഘുചിത്രം| [[ചന്ദ്രൻ|ചന്ദ്രനിലെ മോണ്ടെസ് അപെന്നിനസ് ഒരു ആഘാതത്താൽ രൂപപ്പെട്ടതാണ്.]] മറ്റ് ഗ്രഹങ്ങളിലെയും സൗരയൂഥത്തിലെ ചന്ദ്രൻ ഉൾപ്പെടെയുള്ള പ്രകൃതിദത്ത ഉപഗ്രഹങ്ങളിലെയും പർവതങ്ങൾ പലപ്പോഴും ആഘാതങ്ങൾ പോലുള്ള പ്രക്രിയകളാൽ രൂപപ്പെടുന്നു, എന്നിരുന്നാലും ഭൂമിയ്ക്കുപുറത്ത് ഭൂമിയിലുള്ളതിന് സമാനമായ പർവതനിരകളുടെ (അല്ലെങ്കിൽ "മോണ്ടസ്") ഉദാഹരണങ്ങളുണ്ട്. ശനിയുടെ ഉപഗ്രഹമായ ടൈറ്റനിലും പ്ലൂട്ടോയിലും പാറകളേക്കാൾ മഞ്ഞുപാളികൾ ചേർന്ന വലിയ പർവതനിരകൾ കാണാം. ടൈറ്റനിലെ മിത്രിം മോണ്ടസ്, ഡൂം മോൺസ്, പ്ലൂട്ടോയിലെ ടെൻസിംഗ് മോണ്ടസ്, ഹിലാരി മോണ്ടസ് എന്നിവ ഇതിന് ഉദാഹരണങ്ങളാണ്. ഭൂമി ഒഴികെയുള്ള മറ്റ് ചില ഭൂസമാന ഗ്രഹങ്ങളിലും പാറക്കെട്ടുകളുള്ള പർവതനിരകൾ കാണാം, ഭൂമിയിലുള്ളതിനേക്കാൾ ഉയരമുള്ള ശുക്രനിലെ മാക്‌സ്‌വെൽ മോണ്ടെസ്, ചൊവ്വയിലെ ടാർട്ടറസ് മോണ്ടെസ് എന്നിവ ഇതിന് ഉദാഹരണങ്ങളാണ്. വ്യാഴത്തിന്റെ ഉപഗ്രഹമായ അയോയിൽ ബൊസോൾ മോണ്ടസ്, ഡോറിയൻ മോണ്ടസ്, ഹിയാക്ക മോണ്ടസ്, യൂബോയ മോണ്ടസ് എന്നിങ്ങനെ ടെക്റ്റോണിക് പ്രക്രിയകളിൽ നിന്ന് രൂപംകൊണ്ട പർവതനിരകളുണ്ട്.
പുറം കണ്ണികൾ
വർഗ്ഗം:പർവ്വതനിരകൾ വർഗ്ഗം:പർവ്വതങ്ങൾ
ബിവിടി
വർഗ്ഗം:മതങ്ങൾ
വട്ടശ്ശേരിൽ ഗീവർഗീസ് മാർ ദിവന്നാസിയോസ്
വട്ടശ്ശേരിൽ തിരുമേനി (31 ഒക്ടോബർ 1858 - 23 ഫെബ്രുവരി 1934) എന്നറിയപ്പെട്ടിരുന്ന വട്ടശ്ശേരിൽ ഈവർഗീസ് മാർ ദിവന്നാസിയോസ് മലങ്കര സഭയുടെ ബിഷപ്പും 15-ാമത് മലങ്കര മെത്രാപ്പോലീത്തയും മലങ്കര ഓർത്തഡോക്സ് സുറിയാനി സഭയുടെ സ്ഥാപകനുമായിരുന്നു. 2003-ൽ സഭ മാർ ദിവന്നാസിയോസിനെ വിശുദ്ധനായി പ്രഖ്യാപിച്ചു. 'മലങ്കര സഭയുടെ മഹത്തായ ലുമിനറി' (മലയാളം: മലങ്കര സഭ ഭാസുരൻ) എന്നാണ് അദ്ദേഹം അറിയപ്പെടുന്നത്, സഭയ്ക്ക് അദ്ദേഹം നൽകിയ സംഭാവനകളെ മാനിച്ച് സഭ അദ്ദേഹത്തിന് നൽകിയ പദവി.
വർഗ്ഗം:ക്രൈസ്തവസഭയിലെ വിശുദ്ധർ വർഗ്ഗം:ഒക്ടോബർ 31-ന് ജനിച്ചവർ വർഗ്ഗം:1858-ൽ ജനിച്ചവർ വർഗ്ഗം:ഫെബ്രുവരി 23-ന് മരിച്ചവർ വർഗ്ഗം:1934-ൽ മരിച്ചവർ
കേരളത്തിലെ ആദിവാസികൾ കലയും സംസ്‌കാരവും
2014 ലെ കേരള സാഹിത്യ അക്കാദമി പുരസ്കാരം നേടിയ ഗ്രന്ഥമാണ്കേരളത്തിലെ ആദിവാസികൾ കലയും സംസ്‌കാരവുംv. മനോജ്‌ മാതിരപ്പള്ളിയാണ് ഈ വൈജ്ഞാനിക ഗ്രന്ഥത്തിന്റെ കർത്താവ്.
ചേറ്റുവ കായൽ
പകരം=ചേറ്റുവ കണ്ടൽകാടുകൾ|ലഘുചിത്രം|ചേറ്റുവ കണ്ടൽകാടുകൾ തൃശൂർ ജില്ലയിലെ ചാവക്കാട് ടൌണിൽ നിന്നും ഏകദേശം അഞ്ചു കിലോമീറ്റർ അകലെ ദേശീയ പാത 17-ൽ സ്ഥിതി ചെയ്യുന്ന ഒരു കായൽ ആണ് ചേറ്റുവ കായൽ. ഗുരുവായൂരിൽ നിന്ന് പന്ത്രണ്ട് കിലോമീറ്റർ ദൂരമുണ്ട് ചേറ്റുവ കായലിലേക്ക്. പ്രാചീന കാലത്തെ ഒരു തുറമുഖം കൂടിയായിരുന്നു ചേറ്റുവ.
പ്രധാന ആകർഷണങ്ങൾ
വില്ല്യം ഫോർട്ട് എന്ന കോട്ടയുടെ അവശിഷ്ടങ്ങളാണ് ഇവിടുത്തെ പ്രധാന കാഴ്ചകളിൽ ഒന്ന്. ചേറ്റുവ ബംഗ്‌ളാവ്, രാജാ ദ്വീപ്, ചേറ്റുവ ഹാർബർ എന്നിവയും ഇവിടുത്തെ കാഴ്ചകളാണ്. പകരം=ചേറ്റുവ കായലിലെ ഒരു ഹൌസ്ബോട്ട്|ലഘുചിത്രം|ചേറ്റുവ കായലിലെ ഒരു ഹൌസ്ബോട്ട്
വെണ്മണി ഗ്രാമപഞ്ചായത്ത്
ആലപ്പുഴ ജില്ലയിലെ ചെങ്ങന്നൂർ ബ്ളോക്ക് പിരിധിയിൽ വരുന്ന ഒരു പഞ്ചായത്താണ് 8.01 ച.കി.മീ വിസ്തൃതിയുള്ള വെൺമണി ഗ്രാമപഞ്ചായത്ത്. ഈ ഗ്രാമപഞ്ചായത്തിന്റെ ആസ്ഥാനം കല്യാത്ര ജംഗ്ഷൻആണ്.
അവലംബം
വിഭാഗം: ആലപ്പുഴ ജില്ലയിലെ ഗ്രാമപഞ്ചായത്തുകൾ
ചേറ്റുവ കായൽ
സമ്പദ്വ്യവസ്ഥ
വർഗ്ഗം:കേരളത്തിലെ കായലുകൾ വർഗ്ഗം:തൃശ്ശൂർ ജില്ലയുടെ ഭൂമിശാസ്ത്രം
ലെറ്റിഷ്യ മക്ലിന്റോക്ക്
ലെറ്റിഷ്യ മക്ലിന്റോക്ക് (12 ഫെബ്രുവരി 1835-1917), എഴുത്തുകാരിയും ആദ്യത്തെ പ്രാദേശിക ഐറിഷ് നാടോടി ശാസ്ത്രജ്ഞയുമായിരുന്നു.
ജീവിതരേഖ
1835 ഫെബ്രുവരി 12 ന് കൗണ്ടി ഡൊനെഗലിൽ റോബർട്ട് മക്ലിന്റോക്കിന്റെയും മാർഗരറ്റ് മക്കന്റെയും മകളായി ലെറ്റിഷ്യ മക്ലിന്റോക്ക് ജനിച്ചു. ജീവിതകാലം മുഴുവൻ അവർ കുടുംബത്തോടൊപ്പം താമസിച്ചു. താൻ വളർന്ന ഡൺ‌മോറിനും കിൽ‌റിയയ്ക്കും ചുറ്റുമുള്ള പ്രദേശങ്ങളിൽ നിന്നുള്ള നാടോടി കഥകളുടെ എഴുത്തുകാരിയായും സമാഹർത്താവായും പ്രവർത്തിച്ചു. 1878-ൽ അവർ ഡബ്ലിൻ യൂണിവേഴ്സിറ്റി മാഗസിനിൽ സംഭാവന നൽകി. ആന്റി-ലാൻഡ് ലീഗ് സ്വരമുള്ള നോവലുകളും അവർ എഴുതി. ഡബ്ല്യു.ബി. യീറ്റ്‌സിന് അവരുടെ നാടോടി കഥകളെക്കുറിച്ച് വളരെയധികം മതിപ്പുണ്ടായിരുന്നു. 1888-ൽ പ്രസിദ്ധീകരിച്ച അദ്ദേഹത്തിന്റെ ഫെയറി ആൻഡ് ഫോക്ക് ടെയിൽസ് ഓഫ് ഐറിഷ് പീസെന്ററി പുസ്തകത്തിൽ നിരവധി കഥകൾ ഉൾപ്പെടുത്തിയിട്ടുണ്ട്. 1901-ൽ ഡെറിയിലെ ആർഡ്‌മോറിലെ സഹോദരി ആലീസ് സ്മിത്തിനൊപ്പവും 1911-ൽ ക്ലോണ്ടാവാഡോഗിലെ ക്രോഗ്രോസിലെ സഹോദരി ഇസബെൽ ബാർട്ടനുമൊപ്പമായിരുന്നു അവർ താമസിച്ചിരുന്നത്. 1917-ൽ മക്ലിന്റോക്ക് മരിച്ചു.
അവലംബം
വർഗ്ഗം:1835-ൽ ജനിച്ചവർ വർഗ്ഗം:1917-ൽ മരിച്ചവർ വർഗ്ഗം:ഐറിഷ് നാടോടി ശാസ്ത്രജ്ഞർ
ഡോ. യശ്വന്ത് സിംഗ് പാർമർ ഗവൺമെൻ്റ് മെഡിക്കൽ കോളേജ്
ഹിമാചൽ പ്രദേശിലെ സിർമൗർ ജില്ലയിലെ നഹാനിൽ സ്ഥിതി ചെയ്യുന്ന മെഡിക്കൽ കോളേജാണ് '''ഡോ. യശ്വന്ത് സിംഗ് പർമർ സർക്കാർ മെഡിക്കൽ കോളേജ് നഹാൻ'''. നഹാനിലെ സിർമൗറിലെ റീജിയണൽ ഹോസ്പിറ്റലിന്റെ അപ്ഗ്രേഡേഷനിലൂടെ 2016-ലാണ് ഇത് സ്ഥാപിതമായത്.
ഹിമാചൽ പ്രദേശിലെ മാണ്ഡിയിലെ അടൽ മെഡിക്കൽ ആൻഡ് റിസർച്ച് യൂണിവേഴ്‌സിറ്റിയുമായി അഫിലിയേറ്റ് ചെയ്‌തിരിക്കുന്ന ഈ കോളേജ് നാഷണൽ മെഡിക്കൽ കമ്മീഷൻ (എൻഎംസി) അംഗീകരിച്ചിട്ടുണ്ട്. എല്ലാ വർഷവും 120 എംബിബിഎസ് സീറ്റും 30 ജനറൽ നഴ്‌സിംഗ്, മിഡ്‌വൈഫറി സീറ്റും ഇവിടെയുണ്ട്. നാഷണൽ എലിജിബിലിറ്റി കം എൻട്രൻസ് ടെസ്റ്റ് റാങ്കിംഗിനെ അടിസ്ഥാനമാക്കിയാണ് ഡോ യശ്വന്ത് സിംഗ് പർമർ ഗവൺമെന്റ് മെഡിക്കൽ കോളേജിലേക്കുള്ള എംബിബിഎസ് പ്രവേശനം. എംബിബിഎസ് കോഴ്സിന്റെ ദൈർഘ്യം 4.5 വർഷം + ഒരു വർഷം നിർബന്ധിത റൊട്ടേറ്റിംഗ് മെഡിക്കൽ ഇന്റേൺഷിപ്പ് ആണ്.
അവലംബം
വർഗ്ഗം:Coordinates on Wikidata വർഗ്ഗം:ഹിമാചൽ പ്രദേശിലെ മെഡിക്കൽ കോളേജുകൾ
ഇന്റെർസ്റ്റീഷ്യൽ ഗർഭം
ഗർഭാശയത്തിൽ തന്നെയെങ്കിലും പുറമേയ്ക്കു മാറി ഗർഭം ധരിക്കുന്നതിനെ ഇന്റെർസ്റ്റീഷ്യൽ ഗർഭം എന്ന് വിളിയ്ക്കുന്നു. ഇംഗ്ലീഷ്: interstitial pregnancy. ഗർഭം ഫലോപ്യൻ ട്യൂബിലാണ് സാധാരണ കാണപ്പെടുന്നു. കോർണുവൽ പ്രഗ്നൻസി എന്നും ചിലപ്പോൾ ഇതിനെ വിളിക്കാറുണ്ട്. , ഇത്തരം ഗർഭാവസ്ഥയിൽ ശിശു മരണ നിരക്ക് സാധാരണയേക്കാൾ അധികമാണ്.
ശരീരഘടനാശാസ്ത്രം ( അനാട്ടമി)
ഫലോപ്യൻ ട്യൂബിന്റെ ഗർഭാശയത്തിൽ സ്ഥിതി ചെയ്യുന്ന ഭാഗവും എൻഡോമെട്രിയൽ കാവിറ്റിയിലേക്ക് ഘടിപ്പിക്കുന്ന ഭാഗവും ഇന്റർസ്റ്റീഷ്യൽ ഭാഗം എന്നാണറിയപ്പെടുന്നത്. ഇതാണ് പേരിനു കാരണം. ഈ ഭാഗത്തിനു 1-2 സെ.മീ. നീളവും .7 സെ.മീ. വീതിയും ഉണ്ടാകും. ഇതിന്റെ അരികുകൾ എൻഡോമെട്രിയൽ കാവിറ്റിയിലേക്ക് തുറക്കുന്നു. (ഓസ്റ്റിയം). ഇതാണ് വശങ്ങളിൽ നിന്ന് കാണാവുന്ന ഭാഗവും. ഈ ഭാഗത്തിലേക്ക് രക്തമെത്തിക്കുന്നത് സാംസൺ ധമനികൾ ആണ്. ഇത് ഗർഭാശയത്തേയും അണ്ഡാശത്തേയും ബന്ധിപ്പിക്കുന്നു. ഇന്റർസ്ററ്റിഷ്യൽ എന്നറിയപ്പെടുന്ന ഈ ഭാഗം മയോമെട്രിയവും ഗർഭാശയകോഡങ്ങൾ കൊണ്ട് ചുറ്റപ്പെട്ടതും ഒരു ഭ്രൂണത്തെ വഹിക്കാൻ ശേഷിയുള്ളതുമാണ്.
ഇന്റർസ്റ്റീഷ്യൽ ഗർഭാവസ്ഥയും ത്രികോണ ഗർഭാവസ്ഥയും തമ്മിൽ മാറിപ്പോവാറുണ്ട്. രണ്ടാമത്തേത് എൻഡോമെട്രിയത്തിന്റെ ഒരു കോണിൽ, ഇന്റർസ്റ്റീഷ്യൽ കുഴൽ ബന്ധിപ്പിന്ന ഭാഗത്താണെന്നു മാത്രം. രണ്ടു സന്ദർഭങ്ങളിലും പ്രസവം സാധ്യമാണ് എങ്കിലും ശിശു മരണ നിരക്ക് അധികമാണ്. ഈ സ്ഥാനത്തിനു ലംബമായി ഗർഭാശയത്തിന്റെ വശങ്ങളിൽ ഭ്രൂണം വളരുന്നതിനെ ഇസ്ത്‌മസ് ട്യൂബൽ പ്രഗ്നൻസി എന്നു വിളിക്കുന്നു.
മരണസഹായി
2014 ലെ കേരള സാഹിത്യ അക്കാദമി പുരസ്കാരം നേടിയ ഗ്രന്ഥമാണ്മരണസഹായി . വി.എം. ദേവദാസാണ് ഈ പുസ്തകത്തിന്റെ കർത്താവ്.
കുക്ക് അപ് എ സ്റ്റോം
2017-ലെ ഹോങ്കോംഗ്-ചൈനീസ് പാചക നാടക ചിത്രമാണ് കുക്ക് അപ് എ സ്റ്റോം(ചൈനീസ്: 决战食神 lit: Clash of the Culinary Gods) റെയ്മണ്ട് യിപ് സംവിധാനം ചെയ്ത ഈ ചിത്രത്തിൽ നിക്കോളാസ് ടസി, ജുങ്ങ് യോങ് ഹ്വാ, ഗേ യു, ടിഫാനി ടാംഗ് എന്നിവർ ചേർന്ന് അഭിനയിക്കുന്നു. ഇത് 2017 ഫെബ്രുവരി 10 ന് ചൈനയിൽ പുറത്തിറങ്ങി.
ബാഹ്യ ലിങ്കുകൾ
വർഗ്ഗം:ചൈനീസ് ചലച്ചിത്രങ്ങൾ വർഗ്ഗം:2017-ൽ പുറത്തിറങ്ങിയ ചലച്ചിത്രങ്ങൾ
ബാർക്ക് മാന്റിസ്
ഒരു വിഭാഗം തൊഴുകൈയ്യൻ പ്രാണികളാണ് ബാർക്ക് മാന്റിസ്. മറ്റുള്ള ജീവികളുടെ ശ്രദ്ധയിൽപ്പെടാതിരിക്കുന്നതിന് വൃക്ഷങ്ങളുടെ പുറംതൊലിയോടിണങ്ങുന്ന ശരീരപ്രകൃതിയാണിവയ്ക്ക്. ഉദാഹരണങ്ങളിൽ താഴെപ്പറയുന്നവ ഉൾപ്പെടുന്നു:
അവലംബം
വർഗ്ഗം:ഷഡ്‌പദങ്ങൾ
നഥാൻ മക്കല്ലം
ന്യൂസിലൻഡിനുവേണ്ടി അന്താരാഷ്ട്ര ക്രിക്കറ്റ് മൽസരങ്ങൾ കളിക്കുന്ന താരമാണ് നഥാൻ ലെസ്ലി മക്കല്ലം എന്ന നഥാൻ മക്കല്ലം(ജനനം1980 സെപ്തംബർ 1).വലംകൈയൻ മധ്യനിര ബാറ്റ്സ്മാനും വലംകൈ ഓഫ് ബ്രേക്ക് ബൗളറുമായ അദ്ദേഹം ഏകദിന, ട്വന്റി 20 മൽസരങ്ങളിലാണ് കളിക്കാറുള്ളത്.2007 സെപ്തംബർ 19 നു ദക്ഷിണാഫ്രിക്കയ്ക്കെതിരായ ട്വന്റി 20 മൽസരത്തിലൂടെയാണ് നഥാൻ മക്കല്ലം അന്താരാഷ്ട്ര ക്രിക്കറ്റിൽ അരങ്ങേറുന്നത് .ആഭ്യന്തരക്രിക്കറ്റിൽ ഒട്ടാഗോ വോൾട്ട്സ് ടീമിനുവേണ്ടി യാണദ്ദേഹം കളിക്കുന്നത്. ന്യൂസിലൻഡ് ക്രിക്കറ്റ് ടീം നായകൻ ബ്രണ്ടൻ മക്കല്ലത്തിന്റെ മൂത്ത സഹോദരനാണ് നഥാൻ മക്കല്ലം.2016ൽ അദ്ദേഹം രാജ്യാന്തര ക്രിക്കറ്റിൽ നിന്നും വിരമിച്ചു.
പുറത്തേയ്ക്കുള്ള കണ്ണികൾ
വർഗ്ഗം:ന്യൂസിലൻഡ് ക്രിക്കറ്റ് കളിക്കാർ വർഗ്ഗം:1980-ൽ ജനിച്ചവർ വർഗ്ഗം:സെപ്റ്റംബർ 1-ന് ജനിച്ചവർ
ഖമറുന്നീസ അൻവർ
ഖമറുന്നിസാ അൻവർ . കേരളത്തിലെ അറിയപ്പെടുന്ന സാമൂഹിക പ്രവർത്തക, പ്രഭാഷക, മുസ്‌ലിം ലീഗ് വനിതാവിഭാഗം അധ്യക്ഷ. മുസ്ലിം ലീഗ് സംസ്ഥാന സെക്രട്ടേറിയേറ്റ് അംഗം.
സാമൂഹിക പ്രവർത്തനങ്ങൾ
വനിതാ ലീഗിന്റെ സംസ്ഥാന അധ്യക്ഷപദവിക്ക് പുറമെ കേരള സ്റ്റേറ്റ് സോഷ്യൽ വെൽഫെയർ ബോർഡിന്റെ ചെയർ പേഴ്‌സൺ, വനിതാ വികസന കോർപ്പറേഷൻ ഡയറക്ടർ, എം. ഇ. എസ് വനിതാവിഭാഗം സംസ്ഥാന പ്രസിഡന്റ്, ബ്ലോക്ക് മഹിളാ സമാജം (തിരൂർ), പ്രസിഡന്റ്, നോർത്ത് മലബാർ ഗ്രാമീൺ ബാങ്ക് ഡയറക്ടർ, കേരള സ്റ്റേറ്റ് വിമൻസ് ഇൻഡസ്ട്രീസ് അസോസിയേഷൻ വൈസ് പ്രസിഡന്റ് എന്നീ പദവികൾ അലങ്കരിച്ചു. എം. ഇ. എസ് എഞ്ചിനീയറിങ് കോളേജ്, വിമൻസ് കോളേജ്, ചാത്തമംഗലം രാജാ റെസിഡൻഷ്യൽ സ്‌കൂൾ എന്നിവയുടെ മാനേജിങ് കമ്മിറ്റിയംഗം, കോഴിക്കോട് ആകാശവാണി അംഗം, സ്‌കൗട്ട്‌സ് ആന്റ് ഗൈഡ്‌സ് അസിസ്റ്റന്റ് കമ്മീഷണർ, മലപ്പുറം ജില്ലാ കൗൺസിൽ കോട്ടക്കൽ ഡിവിഷൻ കൗൺസിലർ തുടങ്ങി ഒട്ടേറെ പദവികൾ വഹിച്ചിട്ടുണ്ട്. എം. ഇ. എസ് വനിതാ വിഭാഗത്തിന്റെ അഖിലേന്ത്യാ സെക്രട്ടറി, ഇന്ത്യൻ കൗൺസിൽ ഓഫ് സോഷ്യൽ വെൽഫെയറിന്റെ മലപ്പുറം ജില്ലാ പ്രസിഡന്റ്, ഇൻഫർമേഷൻ ടെക്‌നോളജി ഓഫ് കോർപ്പറേറ്റീവ് സൊസൈറ്റി (മലപ്പുറം) ഡയറക്ടർ, ഇന്ത്യൻ റെഡ്‌ക്രോസ് സൊസൈറ്റി (മലപ്പുറം) വൈസ് ചെയർ പേഴ്‌സൺ, ഫാത്തിബീസ് എഡുക്കേഷൻ സോഷ്യൽ ആന്റ് കൾച്ചറൽ ഓർഗനൈസേഷൻ ചെയർമാൻ എന്നീ പദവികൾ വഹിക്കുന്നു. നിസാ ഫുഡ്‌സ്, നിസാ ഗാർമെന്റ്‌സ്, ലൂണാ ഓപ്റ്റിക്കൽസ് എന്നീ സ്ഥാപനങ്ങളുടെ പ്രൊപ്രൈറ്ററാണ്. 1996 ലെ നിയമസഭാ തെരഞ്ഞെടുപ്പിൽ കോഴിക്കോട് രണ്ടാം മണ്ഡലത്തിൽ നിന്ന് മുസ്‌ലിംലീഗ് സ്ഥാനാർഥിയായി മൽസരിച്ചിരുന്നെങ്കിലും എളമരം കരീമിനോട് തോറ്റു.
അംഗീകാരങ്ങൾ, പുരസ്കാരങ്ങൾ
വിവിധ മേഖലകളിൽ സ്തുത്യർഹമായ പ്രവർത്തനങ്ങൾക്ക് നിരവധി അംഗീകാരം ഖമറുന്നിസക്ക് ലഭിച്ചിട്ടുണ്ട്.
അവലംബം
വർഗ്ഗം:സ്ത്രീ ശാക്തീകരണം വർഗ്ഗം:സ്ത്രീ നേതാക്കൾ വർഗ്ഗം:കേരളത്തിലെ മുസ്ലീം ലീഗ് നേതാക്കൾ
യുടിസി+01:30
യുടിസി+01:30 എന്നത് യുടിസിയിൽനിന്നും +01:30 സമയം വ്യത്യാസമുള്ള ഒരു തിരിച്ചറിയൽ കോഡാണ്. ഇത് യൂണിവേഴ്സൽ സ്റ്റാന്റേഡ് സമയത്തിൽ നിന്നു 01 മണിക്കൂർ 30 മിനിട്ട് മുന്നോട്ടുള്ള സമയമേഖലയാണ്. ഈ സമയമേഖല ഇപ്പോൾ ഉപയോഗത്തിലില്ല. ഓറഞ്ച് ഫ്രീ സ്റ്റേറ്റ്, ട്രാൻസ്‍വാൽ എന്നീ ഗവൺമെന്റുകളാണ് ഈ സമയമേഖല ഉപയോഗിച്ചിരുന്നത്. 1892 മുതൽ 1903 വരെ ഇപ്പോഴത്തെ സൗത്ത് ആഫ്രിക്കയായ കേപ് കോളനിയും ഇത് ഉപയോഗിച്ചിരുന്നു. മുൻ ജർമൻ സൈത്ത് വെസ്റ്റ് ആഫ്രിക്കയിലും ഇത് ചെറുരീതിയിൽ ഉപയോഗത്തിലുണ്ടായിരുന്നു.
ഇതും കാണുക
വർഗ്ഗം:അളവുകൾ - അപൂർണ്ണലേഖനങ്ങൾ വർഗ്ഗം:യുടിസി വ്യതിയാനങ്ങൾ
ഡിങ്കമതം
സാമൂഹിക മാദ്ധ്യമങ്ങളിൽ ആരംഭിക്കുകയും വളരുകയും ചെയ്യുന്ന ഒരു മതവും സാമൂഹിക പ്രസ്ഥാനവുമാണ് ഡിങ്കമതം അല്ലെങ്കിൽ ഡിങ്കോയിസം. ഈ മതം വളർത്തുന്നതും പ്രചരിപ്പിക്കുന്നതും കേരളത്തിലെ വ്യത്യസ്ത ആളുകളും സംഘടനകളുമാണ്. മാനവികത, മനുഷ്യത്വം, സമത്വം, സ്വതന്ത്രചിന്ത, ലിംഗനീതി എന്നിവയ്ക്ക് ഈ മതവിശ്വാസികൾക്കിടയിൽ ഉയർന്ന സ്ഥാനമുണ്ട്. വിശ്വാസികൾ ഡിങ്കമതത്തെ ശരിയായ മതമായാണ് അവതരിപ്പിക്കുന്നതെങ്കിലും, പൊതുമാദ്ധ്യമങ്ങൾ മറ്റുമതങ്ങളുടെ ഹാസ്യാനുകരണമായാണ് ഇതിനെ കണക്കാക്കുന്നത്.
ചരിത്രം
ഇന്ത്യാ ടുഡേയിൽ വന്ന ഒരു ലേഖനപ്രകാരം, കേരളത്തിലെ ഒരു കൂട്ടം യുക്തിവാദികൾ, "അന്ധമായ മതവിശ്വാസത്തിലെ യുക്തിരാഹിത്യത്തെ" കളിയാക്കാൻ 2008-ൽ സൃഷ്ടിച്ചതാണ് ഈ മതം.
മംഗളം ഗ്രൂപ്പിന്റെ ബാലവാരികയായിരുന്ന ബാലമംഗളത്തിലെ ഡിങ്കൻ എന്ന ചിത്രകഥയിലെ നായകനാണ് ഡിങ്കൻ എന്ന എലി. 1983-ൽ ആണ് ഡിങ്കൻ തുടങ്ങിയത്. ചിത്രകഥയിലെ കഥപ്രകാരം പങ്കിലക്കാട് എന്ന കേരളത്തിലെവിടെയോ  ഉള്ള ഒരു വനത്തിലെ കുസൃതിയായ ഒരു എലിയായിരുന്നു ഡിങ്കൻ. ഒരിക്കൽ ഡിങ്കനെ അന്യഗ്രഹജീവികൾ പിടിച്ചുകൊണ്ടുപോയി പരീക്ഷണങ്ങൾ നടത്തി. തുടർന്ന് ഡിങ്കന് അസാമാന്യശക്തിയും പറക്കാനുള്ള കഴിവും ലഭിച്ചു. പങ്കിലക്കാട്ടിൽ തിരിച്ചെത്തിയ ഡിങ്കൻ തന്റെ ശക്തികൾ കാട്ടിലെ ജീവികളുടെ നന്മയ്ക്കായി ഉപയോഗിക്കാൻ തുടങ്ങി. കേരകൻ എന്ന ദിനോസർ കഥയിൽ ഡിങ്കന്റെ മുഖ്യ എതിരാളിയായിരുന്നു.
ഡിങ്കൻ പ്രസിദ്ധീകരിച്ച് വന്ന ബാലമംഗളം വാരിക വിപണി മത്സരം നേരിടാനാവാതെ നിർത്തിപ്പോവുകയാണുണ്ടായത്. ഉടമകളായ മംഗളം ഒക്ടോബർ 2012-ൽ ബാലമംഗളം പ്രസിദ്ധീകരണം അവസാനിപ്പിക്കുകയാണെന്ന് അറിയിച്ചു. ഈ വാർത്ത സമൂഹമാദ്ധ്യമങ്ങളിൽ വലിയ കോലാഹലമുണ്ടാക്കിയതിനെ തുടർന്ന് ബാലമംഗളം നിർത്തിയത് "താത്കാലികമായിട്ടാണെന്നും വീണ്ടും പ്രസിദ്ധീകരിച്ചേക്കാനിടയുണ്ടെന്നും" എന്നും മംഗളം പ്രഖ്യാപിക്കുകയുണ്ടായി.
ഡിങ്കദൈവം
ചിത്രകഥയിലെ കഥാപാത്രമായ ഡിങ്കനെ സൃഷ്ടാവായ ഏകദൈവമായും ദേവനായും ആരാധിക്കണം എന്ന് ഡിങ്കോയിസം അനുശാസിക്കുന്നു. . സാമ്പ്രദായിക മതങ്ങളുടെ കള്ളത്തരങ്ങളും പൊള്ളത്തരങ്ങളും വെളിപ്പെടുത്തുന്നതിനായി മൂഷികദേവനായ ഡിങ്കനെന്ന ദൈവത്തെ ഡിങ്കോയിസ്റ്റുകൾ ഉപയോഗിക്കുന്നു. ഡിങ്കദേവന്റെ വാസസ്ഥാനം എന്ന രീതിയിൽ പങ്കിലക്കാടും എലിപ്പൊത്തും പുണ്യസ്ഥലമായും, ഭക്ഷണമെന്ന രീതിയിൽ കപ്പ ദിവ്യവസ്തുവായും പൊതുവേ കണക്കാക്കപ്പെടുന്നു.
പ്രതിഷേധങ്ങളും സംഭവങ്ങളും
ഡിങ്കമതം എന്ന ആശയം വ്യാപിക്കുന്നത് സമൂഹമാദ്ധ്യമങ്ങളിലാണെങ്കിലും പ്രതിഷേധങ്ങളിലും മറ്റും പങ്കെടുക്കാൻ ആൾക്കാർ എത്താറുണ്ട്. ദിലീപ് തന്റെ പ്രൊഫസർ ഡിങ്കൻ എന്ന ചലച്ചിത്രം പ്രഖ്യാപിച്ച അവസരത്തിൽ, മതവികാരം വ്രണപ്പെട്ടു എന്നവകാശപ്പെട്ട് മറ്റുമതങ്ങളിൽ ഉള്ളവർ പ്രതിഷേധിക്കുന്ന മാതൃകയിൽ ഡിങ്കമതവിശ്വാസികൾ ദിലീപിന്റെ "ദേ പുട്ട്" എന്ന ഭക്ഷണശാലയുടെ മുമ്പിൽ പ്രതിഷേധം സംഘടിപ്പിച്ചിരുന്നു. മൂഷികസേന എന്ന പേരിൽ 2016 ജനുവരി മുപ്പതിനായിരുന്നു ഈ പ്രതിഷേധം സംഘടിപ്പിച്ചത്. ഒരു പ്രമുഖ നടിയെ ആക്രമിച്ച കേസിൽ ദിലീപ് അറസ്റ്റിലായ സമയത്തും ഇത്തരത്തിൽ ചില പ്രതിഷേധങ്ങൾ ഉയർന്നിരുന്നു. ഡിങ്കോയിസ്റ്റുകൾക്ക് മറ്റ് മതങ്ങളിലെ വിശ്വാസികളിൽ നിന്നും ഭീഷണികൾ ഉണ്ടായിട്ടുണ്ട് ദ
കാലിഫോർണിയയിൽ താമസിക്കുന്ന ഡിങ്കോയിസ്റ്റ് തന്റെ കാറിന് ഡിങ്കൻ എന്ന് നമ്പർ പ്ലേറ്റ് സംഘടിപ്പിച്ചത് മുമ്പ് വാർത്തയായിട്ടുണ്ട്. പ്രശസ്ത എഴുത്തുകാരി ജെ. ദേവിക ഡിങ്കമതം സമൂഹത്തിന്റെ സ്വഭാവവുമായി യോജിച്ച് പോകുന്നതാണെന്ന് അവകാശപ്പെട്ടിട്ടുണ്ട്. ഡിങ്കമതവിശ്വാസികൾ സാമൂഹ്യപരിഷ്കർത്താക്കളാണെന്ന് നിരീക്ഷണമുണ്ടായിട്ടുണ്ട്. കലക്ടർ ബ്രോ എന്നറിയപ്പെടുന്ന കോഴിക്കോട് ജില്ലാ കലക്ടർ പ്രശാന്ത്, ഡിങ്കമതത്തെ പ്രകീർത്തിച്ചിട്ടുണ്ട്.
കോഴിക്കോട് വെച്ച് ന്യൂനപക്ഷമതവിഭാഗമായി കണക്കാക്കണമെന്നാവശ്യപ്പെട്ട് നടത്തുന്ന "ഡിങ്കമത മഹാസമ്മേളനത്തിൽ" 25,000 വിശ്വാസികൾ പങ്കെടുക്കുമെന്ന് റിപ്പോർട്ട് ഉണ്ടായിരുന്നു. സ്പോർട്ട്സ് കൗൺസിൽ ഹാളിലും, മാനാഞ്ചിറ മൈതാനിയിലുമായി 2016 മാർച്ച് 20-ന് ആയിരുന്നു സമ്മേളനം. കപ്പ എന്ന വിഷയത്തെ അടിസ്ഥാനമാക്കി നിരവധി പരിപാടികൾ അന്ന് നടത്തപ്പെട്ടിരുന്നു. ബാലമംഗളത്തിലെ കഥാപാത്രമായ മിട്ടു മുയലിനേയും ചക്ക വീണു മുയൽ ചത്തു എന്ന പഴഞ്ചൊല്ലും ബന്ധിപ്പിച്ച്, ചക്കയെ ദുഷ്ടശക്തിയായി കണക്കാക്കി കല്ലെറിയുന്ന ചടങ്ങുകൾ പോലുള്ള പ്രതീകാത്മക പരിപാടികളും മഹാസമ്മേളനത്തിൽ ഉണ്ടായിരുന്നു. അതിനു മുമ്പ് 2016 ഫെബ്രുവരി 28-ന് ഡിങ്കമതവിശ്വാസികൾ കൊച്ചിയിൽ വെച്ച് ഡിങ്കമത രോഗശാന്തി ശുശ്രൂഷ നടത്തിയിരുന്നു. ഈ നടപടികൾ വിമർശനങ്ങൾക്ക് കാരണമായിട്ടുണ്ട്.
രാഷ്ട്രീയത്തിൽ ഇടപെടുന്നതിനും വിശ്വാസികൾ പദ്ധതിയിട്ടിട്ടുണ്ട്. ഫേസ്‌ബുക്ക് വഴിയാണ് ഡിങ്കമതം വിശ്വാസികളെ കണ്ടെത്തുന്നത്. വളരെ വളർച്ചയുള്ള നിരീശ്വരവാദപ്രസ്ഥാനമായി 2016-ൽ ബി.ബി.സി. ഡിങ്കമതത്തെ വിശേഷിപ്പിച്ചിട്ടുണ്ട്.
അവലംബം
വർഗ്ഗം:ഇന്റെർനെറ്റ് മീമുകൾ വർഗ്ഗം:മത വിമർശനം വർഗ്ഗം:ഇന്ത്യൻ മതങ്ങൾ വർഗ്ഗം:കേരളത്തിലെ മതങ്ങൾ
അനീസുസ്സമാൻ
ഇന്ത്യ പത്മഭൂഷൺ നൽകി ആദരിച്ച ബംഗ്ലാദേശിലെ അധ്യാപകശ്രേഷ്ഠനായിരുന്നു പ്രൊഫസർ അനീസുസ്സമാൻ(18 ഫെബ്രുവരി 1937 – 14 മേയ് 2020). ബംഗ്ലാദേശിൽ അധ്യാപകർക്ക്‌ നൽകുന്ന പരമോന്നത അവാർഡായ ‘നാഷണൽ പ്രൊഫസർ’ ബഹുമതി ലഭിച്ചിട്ടുണ്ട്‌.